Međunarodni festival "Prvi kadar" od 12. do 17. novembra - Televizija K3\nMeđunarodni festival “Prvi kadar” od 12. do 17. novembra\nMeđunarodni filmski festival “Prvi kadar”, koji će od 12. do 17. novembra biti održan u Istočnom Sarajevu i Zvorniku, svečano će biti otvoren premijernim prikazivanjem u Republici Srpskoj igranog filma “Granice kiše”, Nikole Mijovića i Vlastimira Sudara u ponedjeljak, 12. novembra.\n“Svečano otvaranje 12. Festivala planirano je za 19.00 časova u Kulturnom centru u Istočnom Novom Sarajevu. Premijeri će prisustvovati producentska i glumačka ekipa filma, kao i brojni gosti i značajna imena dokumentarnog filma iz cijelog svijeta”, izjavila je večeras Srni umjetnički direktor i selektor Festivala Aleksandra Mitrić Štifanić.\nŠtifanićeva je naglasila da ovogodišnji moto Festivala “Prvi kadriraj!” podstiče filmske autore da tragaju za novim filmskim pričama i prvi ih zabilježe.\n“Na taj način Festival pokreće inspiraciju i kreativnost u stvaranju filmskih ostvarenja sa upečatiljivim stavom. Moto festivala je i poruka mladima da se bave filmom i filmskom umjetnošću”, navela je Štifanićeva.\nOna je podsjetila da je ovaj festival, potpisivanjem Memoranduma o saradnji Produkcije “Prvi kadar”, grada Zvornika i opštine Istočno Novo Sarajevo, napravio još jedan veoma značajan korak u misiji decentralizacije kulture i kinematografije.\n“Održavanjem Festivala u Istočnom Sarajevu i Zvorniku, Produkcija `Prvi kadar` postaje most kulture među gradovima, čime se povećava broj filmskih gledalaca i uticaj na razvoj kinematografije u Republici Srpskoj i BiH i festival dobija novi koncept”, istakla je Štifanićeva.\nOna je najavila da će se u zvaničnom takmičarskom programu Festivala takmičiti 42 filma iz 17 zemalja, koji će biti prikazani u šest festivalskih selekcija.\nRiječ je o selekcijama: “U fokusu” – Međunarodna selekcija dokumentarnih filmova; “Eks JU u fokusu” – Regionalna selekcija dokumentarnih filmova sa eks JU prostora; “Kratke priče” – Međunarodna selekcija kratkih igranih filmova domaćih i stranih autora; “Eks JU kratke priče” – Regionalna selekcija kratkih igranih filmova sa eks Ju prostora, “Ključ za film” – Međunarodna selekcija kratkih igranih filmova studenata filmskih akademija iz zemlje i svijeta i “Novi pogledi” – Međunarodna selekcija dokumentarnih filmova studenata filmskih akademija iz zemlje i svijeta.\n“Ove godine festival je obogaćen za novu selekciju `Eks Ju kratke priče`. S obzirom na veliki broj prijavljenih kratkih igranih filmova sa prostora bivše Jugoslavije, ukazala se potreba da se publici prikaže presjek najnovijih ostvarenja kratkog igranog filma, autora koji daju značajan doprinos popularizaciji domaće kinematografije kod nas i u svijetu”, ističe selektor 12. “Prvog kadra”.\nŠtifanićeva naglašava da će u godini kad se obilježava stotinu godina od Prvog svjetskog rata Festival programskim konceptom tome dati poseban doprinos sa naglaskom na ulogu žena u Prvom svjetskom ratu.\nNa otvaranju Festivala biće organizovana izložba “Hrabre žene putuju kroz vreme”, autora Aleksandre Jovanić i Čarne Manojlović. Među hrabrim ženama, kojima je posvećena izložba su i Nadežda Petrović i Milunka Savić, koje su zahvaljujući svojim pionirskim podvizima dale poseban doprinos u ratu.\nNa Festivalu će biti prikazan i igrani film “Čelične ratnice”, autora Jelene Mile, a to je priča o ženama dobrovoljcima u Prvom svjetskom ratu i ratovima na Balkanu.\nU okviru edukativnog programa Festivala biće prikazan majstorski dokumentarac, snimljen u tradiciji najboljih Bi-Bi-Si programa “Dugo putovanje u rat”, reditelja Miloša Škundrića. Ovaj istorijski dokumentarac, autentičnim pričama iz prošlosti pomaže razumijevanju zašto je počeo Prvi svjetski rat.\nU okviru edukativog programa Festivala biće održan DokMasterKlas predavanje “Umjetnost dokumentarizma – Portret u dokumentarnom filmu”.\nFilmska škola “Prvog kadra” ove godine biće održana u Zvorniku i u okviru nje će biti realizovana trodnevna radionica animiranog filma, u saradnji sa Studiom crtanog filma “SCF98” iz Niša.\nZa najmlađe u Istočnom Sarajevu i Zvorniku pripremljeno je posebno iznenađenje, premijerno prikazivanje igranog dječijeg filma “Zlogonje”, u režiji Raška Miljkovića.\nU okviru promocije značajnih filmskih izdanja ove godine biće promovisan Filmski časopis “Filaž”.\nU okviru pratećeg programa festivala biće održan program Veče laureata, posvećen prošlogodišnjem laureatu Radio-televiziji Republike Srpske /RTRS/, u okviru kojeg će biti prikazan izbor filmova RTRS-a nagrađenih na dosadašnjim festivalima.\nPovodom obilježavanja 20 godina Akademije umjetnosti Banjaluka, Savjet festivala je odlučio da “Pečat kneza Pavla za doprinos razvoju filmske umjetnosti u Republici Srpskoj i BiH” bude dodijeljen Akademiji umjetnosti, studijskom programu Dramske umjetnosti. Povodom toga biće organizovan program “Dvadeset godina Akademije umjetnosti” sa projekcijom najboljih studentskih filmova.\nPredviđeno je i da muzička grupa “Atentat” u Istočnom Sarajevu održi koncert pod nazivom “Dobro jutro, mister Orvel!” /Good Morning Mr. Orwell/ za goste festivala i publiku.\nSpecijalni gost festivala je Gabrijel Tejedor iz Švajcarske, dokumentarista, koji je prvenstveno fokusiran na ljudsku istoriju u Rusiji i bivšim sovjetskim republikama, koji će se publici predstaviti dokumentarnim ostvarenjem “Ulica Majskaja”, koji je premijerno prikazan na “Idfi” prošle godine.\nFestival će biti zatvoren u Zvorniku svečanom dodjelom nagrada i koncertom grupe “Katera” iz Istočnog Sarajeva.


MMF: Reforme kasne, ponovo razmotriti aranžman vrijedan 1,2 milijarde eura – Informer\nMMF: Reforme kasne, ponovo razmotriti aranžman vrijedan 1,2 milijarde eura\nMeđunarodni monetarni fond (MMF) smatra da zbog velikog kašnjenja u ispunjavanju uslova cijeli aranžman sa BiH vrijedan 1,2 milijarde eura mora biti ponovo razmotren, izjavio je za rezidentni predstavnik MMF-a u Sarajevu Milan Cuc.\nGovoreći o stand bay-aranžmanu, on je naglasio da su ostvareni rezultati različiti još od posljednjeg pregleda u oktobru 2010. godine.\n“Jasno nam je da je vladama potrebno više vremena da formulišu svoje prioritete i zbog toga je program na čekanju. Imajući u vidu značajno odgađanje, budućnost cijelog programa treba razmotriti”, rekao je Cuc i dodao da je na vlastima da kažu žele li nastavak razgovora koji bi vodili ka daljoj finansijskoj podršci od MMF-a.\nCuc upozorava i da će se bilo kakvo usporavanje globalnog ekonomskog oporavka odraziti i na BiH, pri čemu politička situacija nije nimalo ohrabrujuća.\nNa pitanje suočavali se svijet sa opasnošću nove recesije i kako će se sve odraziti na BiH, Cuc je rekao da “iako MMF nije predvidio recesiju sa duplim dnom, postoji zabrinutost”.\n“Nedavne turbulencije na finansijskom tržištu, povećale su nesigurnost u globalni oporavak, a novi podaci pokazuju slabiji ekonomski rast ove i naredne godine u odnosu na predviđanja“, rekao je Cuc za “Dnevni avaz” i dodao da BiH ima malu i otvorenu ekonomiju i ne može biti potpuno zaštićena od promjena u međunarodnoj ekonomiji.\nPrema njegovim riječima, bilo koje usporavanje u globalnom oporavku uticaće i na BiH – oslabiće rast izvoza i mogućnost investiranja.Ekonomski rast i stvaranje novih radnih mjesta mogli bi biti zaustavljeni, a javne finansije mogu, takođe, biti pod pritiskom, ako oslabi prikupljanje poreza.\nCuc je naglasio da teška politička situacija ne pomaže domaćoj ekonomiji, produžena nesigurnost obeshrabruje strane investicije, a nedostatak političkog konsenzusa odgađa neophodne fiskalne i strukturalne reforme.\nOn je naglasio da je od najvećeg značaja zadržavanje valutnog odbora i veze KM sa eurom.\n“Obaranje vrijednosti marke nije rješenje za domaće ekonomske probleme. Naprotiv, to bi samo pogoršalo situaciju. U ovim okolnostima bilo bi veoma destabilizujuće. Promjena vrijednosti KM bila bi uznemirujuća ekonomski i socijalno”, upozorio je Cuc.\nU napadima u Kabulu osam mrtvih i deset ranjenih osoba


ODRŽAN PRVI SASTANAK PODODBORA ZA TRGOVINU, INDRUSTRIJU, CARINE, OPOREZIVANJE I SARADNJU SA DRUGIM ZEMLJAMA KANDIDATIMA, IZMEĐU EU I BIH\nPomoćnik ministra za evropske integracije u Ministarstvu za ekonomske odnose i regionalnu saradnju Republike Srpske Radmila Dragišić učestvovala je 8. jula 2016. godine u Briselu na prvom sastanku Pododbora za trgovinu, industriju, carine, oporezivanje i saradnju sa drugim zemljama kandidatima, između EU i BiH.\nOvo je drugi Pododbor koji se održava nakon stupanja na snagu Sporazuma o stabilizaciji i pridruživanju između EU i BiH, a nakon održavanja prvog sastanka Odbora za stabilizaciju i pridruživanje između EU i BiH, 17. decembra 2015. godine.\nU koordinaciji Ministarstva za ekonomske odnose i regionalnu saradnju, na sastanku Pododbora učestvuju i predstavnici Ministarstva industrije, energetike i rudarstva Republike Srpske, Ministarstva finansija Republike Srpske, Republičkog zavoda za statistiku Republike Srpske.\nU skladu sa usaglašenim i usvojenim dnevnim redom i Dokumentom za diskusiju, predstavnici nadležnih institucija razgovaraju sa predstavnicima Evropske komisije o temama iz oblasti slobodnog kretanja roba, industrijske politike, oblasti malih i srednjih preduzeća, oporezivanja, carine i pitanja trgovine.\nIzvor: Vebsajt Ministarstva za ekonomske odnose i regionalnu saradnju, 08.07.2016.


Niška televizija » Niš – bezbedan grad ili prestonica narko – klana?\nObjavljeno 07.02.2013. 14:33\nTagovi: Društvo, Hronika, Skupština Grada\nUoči Sednice Skupštine Grada, koja će biti održana u ponedeljak i na kojoj će biti i reči o izboru novog načenika policije, još jednom podsećamo na dešavanja koja su poslednjih meseci potresala Niš.\nNiš – bezbedan grad ili prestonica novog narko-klana, dilema koju su pred građane stavili političari, funkcioneri, javne ličnosti. Odbornička grupa Niška priča traži od gradske Skupštine da o bezbednosti u gradu i postavljenju načelnika policije u ponedeljak raspravlja na redovnom zasedanju. Predlažu da to bude proširenje dnevnog reda.\nPomoćnik direktora Policije Srđan Grekulović stiže u Niš da ispita situaciju. Kaže da nije idealna, ali nema informacija o novom narko-klanu.\nNa poslednjoj pres-konferenciji načelnik Odeljenja za suzbijanje opšteg kriminaliteta Dragan Bradić demantuje političare koji kažu da je u Nišu ojačao novi narko-klan. Tvrdi da je grad bezbedniji nego ranije. To potvrđuje brojkama – u 2012. imali smo pad kriminaliteta za skoro 14% u odnosu na godinu ranije.\nU svetlu poslednjih događaja u Nišu, eksplozije i paljenja automobila, Bradić kaže da niko neće biti pošteđen istrage. Zbog slučaja Đorđa Stojanovića, koji je poginuo od bombe podmetnute ispod automobila, na poligraf su ove nedelje išla i dvojica pripadnika Žandarmerije. Podsećamo, Stojanovićev otac sumnja da su u ubistvo njegovog sina umešani policija i Žandarmerija. Tvrdi da su ga izvesno vreme reketirali i uzimali novac i da je sve prijavio Unutrašnjoj kontroli.\nPoslednjih meseci u Nišu je bilo razbojništava, napada na decu, tuča među školarcima, ali i klasične sačekuše u kojoj je ubijen vlasnik mesare „Dakom“ Slobodan Marinković.\nNiš čeka načelnika Policijske uprave od 1. januara 2010.\nHrabri Nišlija spasio promrzlog psa


odelo za mladozenju, muska odela, odela za mladoženje\nOdelo za mladozenju – Odela za svadbe\nOdelo za mladozenju – Dok se mlada najcesce mesecima unapred sprema za dan vencanja, posle kojih sminka i frizura dodju samo kao slag na tortu, mladozenjina priprema je znatno jednostavnija, najbitnija stavka jeste kupovina odela za mladozenju. Mladozenja je taj koji se o malo cemu pita u vezi sa svecanim dogadjajem jer oko 80 odsto odluka prepusta lepsoj polovini i njenoj porodici. Njemu tako ostaje da odabere odelo za svadbu i upotpuni ga kosuljom, kravatom i cipelama za svecana odela, ali ni to nije jednostavan posao kako na prvi pogled deluje. Savet je da se u potragu za odelom, isto kao i za vencanicom, krene od dva do cetiri meseca ranije. Cesta je dilema da li se muskarcu vise isplati da kupi odelo koje ce kasnije moci da nosi i u drugim prilikama, ili je bolje da iznajmi svecano odelo ili frak. Nasa preporuka je dobro tamno odelo koje je pravi izbor ako mladozenja ne zeli da potrosi ogroman novac, jer je to nesto sto ce moci da ponese i posle vencanja. Ako mladozenja zna da ce imati jos prilika da se pojavi u smokingu, onda je svadba dobra prilika da kupi sebi jedan.\nMladozenja izgledom mora da se uklapa uz mladu, a ta spona je obicno kravata. Kravata mora da bude izvan svakodnevnog repertoara: satenska, jednobojna, bela ili svetlosiva. Ako mladina vencanica ima hladniji ton, onda i kravata treba da bude iz spektra hladnih boja i obrnuto.\nsmoking, vencanice, iznajmljivanje, Beograd, muskih odela, cene, cena\nZa iznajmljivanje muskog svečanog odela izdvojicete pribliznu svotu novca kaoi za kupovinu novog kvalitetnijeg odela. Za razliku od vencanica koje se u najvecem broju slucajeva iznajmljuju, kod muskih odela je taj odnos pola-pola. To ipak znaci da se relativno veliki broj mladozenja odlucuje za iznajmljivanje, iako bi za stotinak evra vise mogli da kupe odelo. Razlog je uglavnom to sto su u pitanju skupa i veoma svecana odela, cesto sa prslukom i leptir-masnom, koja ne bi mogla da se upotrebe za neku drugu priliku.\nAko je mladozenja nestandardnog stasa, jedna od opcija je sivenje po meri, jer je prepravka gotovog odela investicija od nekoliko hiljada dinara. Kada je sivenje muskog odela u pitanju, za isti novac moze kupiti gotovo odelo, ali sivenje po meri je oduvek predstavljalo luksuz.\nSandale za proleće- leto 2020.\nPre wedding slikanje u Beogradu: ideje za fotografisanje mladenaca\nSta kada zelite da Vas zaprosi – VERIDBA\nIdeje za devojacko vece prema horoskopskom znaku\nMuska kravata: sinonim za eleganciju!\nCopyright ©2020 muska-odela-beograd.com Beograd-Srbija,


Kupovina i ugradnja klime - BGnekretnine blog\nKupovina i ugradnja klime\nčišćenje i održavanje klime, električna energija, Evropska unija, garancija, klima uređaj, komunalna policija, servis klima uređaja, ugradnja uređaja\nUredjenje stana 025 Mar 2014\nKako ne biste izgubili garanciju, ugradnju prepustite stručnim licima, koja će za oko dva sata, po ceni od 60 evra pa naviše završiti posao\nVreli letnji dani se više ne mogu zamisliti bez upotrebe klima uređaja i to kako u poslovnim, tako i u stambenim prostorima. Zbog toga ćemo vam, uz pomoć stručnjaka iz firme „Klima servis“, otkriti šta sve ugradnja klime nosi sa sobom, kao i koliko je novca potrebno za celokupne radove. Ono što vam svakako savetujemo jeste, da ne pokušavate da klimu sami postavite, jer nestručna ugradnja može dovesti do neželjenih oštećenja, a isto tako možete izgubiti pravo na garanciju celokupnog uređaja. Zbog toga vam predlažemo da posao prepustite stručnim licima, koja će za svega dva sata završiti ceokupan postupak ugradnje klima uređaja.\nOdabir prave klime\nPre kupovine klime veoma je važno da precizno odredite: na kom mestu ćete postaviti klimu, kolika je kvadratura te prostorije, kao i koliki je stepen njene izolacije. Takođe, veoma je važno da na početku odlučite namenu same klime, odnosno da li ćete je koristiti samo za hlađenje i eventualno dogrevanje, ili ćete je osim za hlađenje, koristiti zimi i za grejanje. Ukoliko se odlučite za kupovinu ovih drugih klima uređaja znajte da su oni skoro duplo skuplji od običnih, jer u sebi poseduju inverter koji omogćava da klima uređaj greje i na -15 stepeni.\nSvaki od navedenih kriterijuma je od velike važnosti, navode nam u „Klima servisu, jer neispunjavanje nekog od njih može dovesti do neželjenih problema. Zbog toga vam predlažemo da precizno, u saradnji sa stručnim licem, utvrdite i jačinu klima uređaja, odnosno njen kapacitet (BTU – British Termal Unit). Na našem tržištu najtraženije su tzv „dvanaestice“, koje uspevaju da rashlade površinu od oko 20 - 45 kvadrata i čija se cena, zavisno od proizvođača kreće oko 200 - 300 evra, dok klime sa inverterom koštaju od 450 evra, pa naviše. Naravno, da li će klima uspeti da rashladi ili zagreje prostoriju zavisiće, kao što smo naveli i od izolacije samog objekta, pa vam predlažemo da i na to obratite pažnju.\nUkoliko ipak želite da kupite klimu koja će rashlađivati samo vašu spavaću sobu, koja ima recimo 15 - 20 kvadrata, biće dovoljno da postavite slabiji klima uređaj, odnosno onaj koji ima oznaku „9“. Pogrešan odabir klime, dovešće do veće potrošnje električne energije, a samim tim i do povećanja računa za struju. Takođe, povedite računa koja se slovna oznaka nalazi na vašem klima uređaju, od A do D, jer će klima sa oznakom A, kao enegetski efikasniji proizvod, trošiti manje kilovat – časova za rashlađivanje, od onih koje imaju oznaku B, C ili D.\nUgradnja se naplaćuje od 60 evra pa naviše\nUgradnja klima uređaja od strane stručnog lica, bez obzira da li se vaš stan nalazi u prizemlju ili na 10 spratu, neće trajati duže od oko dva sata. Kod ugradnje klime najteže je probušiti rupu, kroz koju će se provući glavno crevo kao i kabl koji napaja unutrašnju jedinicu klime. Ovaj postupak je veoma zahtevan, ali kako navodi naš sagovornik, odvija se bez problema i veoma brzo. Ono što morate znati klima uređaji se mogu ugrađivati sa unutrašnjom, ali i sa spoljašnjom kutijom, što zavisi od vašeg izbora, ali ćete prilikom ugradnje naići na veću cenu postavljanja spoljašnje kutije. Ipak, u „Klima servisu“, navode da izlaze u susret svojim klijentima, pa tako ugradnju unutrašnje, kao i spoljašnje klime naplaćuju po 60 evra.\nKako su kazne komunalne policije prilično visoke, ukoliko na klima uređaju ostavite crevo za vodu da bude slobodno i kada klima radi dovodi do kapanja vode, možete biti u problemu. Zbog toga kod ugradnje insistirajte da crevo nikako ne ostane slobodno, već da se sprovede na neko mesto odakle neće ugrožavati prolaznike koji će prolaziti ispod vaše klime. Rešenja za ovakav problem postoje za skoro svaki objekat, pa tako ukoliko živite u novoizgrađenim zgradama problem se rešava sprovođenjem creva u zajednički odvod, koji je predviđen izgradnjom samog stana, dok se kod starijih zgrada, crevo sprovodi u oluk, na terasu ili neko treće mesto.\nUgradnja i odlazak majstora ne znači da je „briga“ oko klima uređaja završena. Kako bi ona radila bez problema i kako biste bili zaštićeni od različitih štetnih uticaja, usled neadekvatnog održavanja, morate voditi računa o čistoći filtera unutar nje. Stručnjaci savetuju da na svakih mesec dana, naročito ako ste pušač, istresete filter i propustite ga kroz mlaz vrele vode. Naravno, jednom godišnje neophodno je proveriti količinu, kao i stanje freon gasa, koji se nalazi unutar klime, ali ovaj postupak prepustite stručnim licima. U poslednje vreme, prema nalozima Evropske Unije klime se sve više umesto freonom, pune ekološkim gasom. Godišnji servis klima uređaja koštaće vas u proseku oko 2.000 dinara.\nNajčešći letnji kvar\nUkoliko vam se ovih dana, kada su temperature izuzetno visoke i klima konstatno radi, dogodi da primetite da se voda iz klime vraća u stan, obavezno pozovite klima servis, jer kako nam navode, ovo je veoma čest letnji kvar, koji se dešava usled kondenzacije vode. Popravka ovakvog kvara, veoma je brza, a koštaće vas oko 2.000 dinara.


Quality Cert započeo implementaciju ISO standarda u firmi Maher d.o.o. Sarajevo - QualityCert\nQuality Cert započeo implementaciju ISO standarda u firmi Maher d.o.o. Sarajevo\nKompanija Quality Cert iz Sarajeva započela je proces realizacije implementacije Integrisanog menadžment sistema sadržanog od Sistema menadžmenta kvalitetom (ISO 9001:2015) i i ISO 45001:2018 sistema menadžmenta zaštite zdravlja i bezbjednosti na radu u Maher d.o.o. sa sjedištem u Sarajevu.\nFirma MAHER d.o.o. Sarajevo je osnovana 1996. godine u BiH. Osnovna djelatnost firme su projektovanje, inžinjering, mjernja i atestiranje, izvođenje završnih radova u građevinarstvu.\nFirma Maher d.o.o. Sarajevo zajedno sa svojim partnerima, ima mogučnost za pružanje usluga iz oblasti zaštite na radu, protivpožarne zaštite, zaštite okoliša, usluge ispitivanja, baždarenja i servisiranja posuda pod pritiskom, sigurnosnih ventila i manometara, kao i sva ispitivanja elektrotehničkih instalacija i uređaja, shodno Zakonu o elektroenergetskoj inspekciji.\nU saradnji sa stručnim timom QUALITY CERT-a obavit će se implementacija sistema menadžmenta kvaliteta ISO 9001:2015, sistema menadžmenta zaštite zdravlja i bezbjednosti na radu ISO 45001:2018.\nSvi sistemi činit će integrisani sistem menadžmenta koji svojim funkcionisanjem doprinosi unapređenju procesa vršenja usluge, nivoa kvaliteta usluga koji će zadovoljavati i prevazilaziti potrebe klijenata, povećanju broja klijenata, a ujedno i očuvanju životne sredine i poboljšanju uslova za rad koji se tiču zaštite zdravlja svojih zaposlenih i njihovoj bezbjednosti tokom rada.


Krone Cool Liner Duoplex Steel\nPoluprikolica sa rashladnim uređajem Cool Liner Duoplex Steel sa čeličnim panelima\nCool Liner Duoplex Steel od sada dostupna i u double-decker verziji\nSigurno pričvršćivanje tereta čak i kod dvostrukog transporta-Krone nudi jedinstveno rešenje u svetu teretnog transporta. Fiksiranje tereta omogućeno je postavljanjem osiguravajićih lajsni između bočnih šina. Double-decker šine dostupne su u tri varijante. : 1600mm, 1900mm i 2200mm\nVario Lock (fleksibilno obezbeđenje tereta) deo je nove opreme koja je razvijena specijalno za transport cveća. Vario Lock namenjen je svakodnevnoj, čestoj upotrebi, jednostavan je za rukovanje, brzo se postavlja i uklanja prilikom utovara i istovara robe. Evo kako funkcioniše: četiri šuplje aluminijumske šine postavljene su na podu i ispod krovnog panela. Svaka od ovih šina ima po 4 rupe u koje se ubacuju vertikalne šipke za zaključavanje. To omogučava da se kontejneri sa cvećem mogu bezbedno transportovati, bez ikakvih pomeranja.\nMožemo primetiti da Cool Liner Duoplex Steel pored robusne konstrukcije odlikuje i kompatibilna oprema. 50 mm debeli spoljni zid, obezbeđen sa četiri aluminijumska profila, garantuje izvanredan protok vazduha. HACCP sertifikovani bočni zidovi su laki za održavanje i popravku a prednji zid je dodatno ojačan armaturom što omogućava visok nivo opterećenja što je i dokazano na testiranjima u skladu sa CSC/EN 283.\nZadnji deo vozila napravljen je od nerđajućeg čelika, pogodan je za lako moontiranje utovarne rampe a sa strane se nalaze aluminijumske šarke za vrata. Vozilo dolazi u standardnoj opremi sa dve brave od nerđajućeg čelika a dvoručno zabravljivanje je dostupno kao dodatna oprema. Cool Liner Duoplex Steel je takođe ima i svetlosni prekidač na vratima što podrazumeva da se unutrašnjost vozila automatski osvetljava kada se otvore vrata. Unutrašnje lampice, sa svim svojim kablovima, integrisane su u krovni panel i na taj način su zaštićene od oštećenja. Fleksibilni ventilacioni kanal ravnomerno distribuira hladan vazduh i posebno je dizajniran za dvostruke tovare robe. Poziciona svetala i šarke su ugrađeni u zaklonjenom zadnjem delu.


Igor Jurić u mašineriji političke propagande - NOVA portal\nHronika Autor:Marko Radonjić31. Maj. 202009:27 > 09:3016 Komentara\nTri nedelje trajao je predah u slučaju navoda koje je izneo Igor Jurić da u Srbiji ima pedofila na uticajnim položajima koji orgijaju sa decom, te da je među njima jedan ozbiljan političar. U žižu javnosti, ovu priču ponovo je vratio ministar policije Nebojša Stefanović, koji je juče apelovao na tužilaštvo da pozove Jurića i sasluša ga o saznanjima koja ima. Simptomatično je to što prošlo nekoliko meseci od kako je Jurić izašao u javnost, a da tužilaštvo nije reagovalo, iako ima sva ovlašćenja da sasluša i da krene u prikupljanje dokaza. Kriminolog Dušan Davidović misli da tužilaštva u Srbiji nema, u meri u kojoj nije potaknuto naredbom vrha vlasti, dok profesorka prava u penziji Vesna Rakić Vodinelić smatra da je Stefanovićev apel upućen na nekorektan način, jer je mogao da podnese krivičnu prijavu protiv NN izvršioca, i da traži da se Igor Jurić sasluša.\nIgor Jurić, osnivač Fondacije “Tijana Jurić” i inicijator uvođenja doživotne kazne zatvora za ubice dece izjavio je sredinom januara ove godine da prikuplja dokaze o pedofilima na uticajnim položajima u Srbiji, koji orgijaju sa decom. Jurić je tada rekao i da ima fotografije nekih od tih ljudi, i da se sa advokatom sprema da izađe u javnost, ali da nema dovoljno materijala da bi ih optužio.\nNedugo nakon toga, gostujući u na TV Prva, 9. marta, Jurić je ponovio “da ima pedofila na uticajnim položajima u Srbiji koji orgijaju sa decom” i dodao da je među njima jedan ozbiljan političar, koji je poznat na nacionalnom nivou, i koji će učestvovati u kampanji, obećavajući građanima bolji život, kako je tada rekao Jurić. Kazao je i da nema čvrstih dokaza da bi ga javno optužio, ali da ima određene dokaze, između ostalog i fotografije sa kamera. Istakao je i da će krivične prijave protiv osumnjičenih podneti tek kada bude skupio dovoljno dokaza.\nDan kasnije reagovao je predsednik Srbije Aleksandar Vučić koji je izjavio da je ubeđen da je Jurić odgovoran čovek koji se sa tim ne bi igrao i da ne zna da li je to istina, te da ako jeste, Jurić bi trebalo da izađe sa tim i kaže, a da će ga oni, kako je rekao Vučić, iste sekunde uhapsiti. Posle toga, Jurić nije izlazio sa novim saznanjima, a 12. maja potvrdio je za naš portal da nema novih informacijama što se tiče tih osoba, a da ima, već bi izašao sa njima.\nIgor Jurić još ćuti o “političaru pedofilu” sa svog spiska\n12. Maj. 2020 18\nJurić ponovo u centru propagandne mašinerije vlasti\nJurić: Poznati političar je pedofil, skupljam dokaze\nIgor Jurić: Imamo dokaze da 5 naših moćnika zlostavlja decu\nProšla su gotovo tri meseca, međutim, do danas nije poznato ko su javne ličnosti koje sumnjiči za pedofiliju. a u međuvremenu, u žižu javnosti, ovaj slučaj vratio je ministar policije Nebojša Stefanović. On je juče apelovao na tužilaštvo da pozove Jurića i sasluša ga o saznanjima koje ima o ljudima koji su seksualno uznemiravali maloletnike. Stefanović je istakao i da od 2013. godine isključivo tužilaštvo vodi istrage u Srbiji i da je ono nadležno da prikuplja dokaze, daje naloge i odlučuje samostalno da li će protiv nekoga podići optužnicu ili neće. Ministar je rekao i da, pošto Igor Jurić to nije uradio, nadležno tužilaštvo bi trebalo bez odlaganja da pozove Jurića da pruži sve informacije o mogućem počiniocu.\nSa jedne strane, tužilaštvo se od kako je Igor Jurić izašao u javnost nije oglašavalo povodom ovog slučaja, iako ima ovlašćenja. Sa druge strane, predstavnici vlasti povremeno vraćaju slučaj u centar medijske pažnje, gde se čini da to koriste zarad lične promocije, u ovom sada slučaju, dve nedelje pred izlazak građana na birališta. Da li se ovaj slučaj koristi u cilju političkog marketinga, i da li će, nakon apela ministra, tužilaštvo ipak reagovati, i pokrenuti preistražne radnje, pitanja su koje je novinar portala Nova.rs razgovarao sa stručnjacima.\nStefanović je juče apelovao na tužilaštvo da reaguje Foto: Vesna Lalić\nVesna Rakić Vodinelić, profesorka Pravnog fakulteta Univerziteta Union u penziji, kaže za portal Nova.rs da se kod nas sve koristi zarad političkog marketinga, te da je ne bi čudilo da je to tako i ovoga puta, što je krajnje nedostojno.\n“Postoji neka javno izrečena tvrdnja da je izvršeno neko teško krivično delo i da je bi okrivljeni mogao biti neki političar, ne znamo da li političar iz režima ili opozicije. Da sam bila na Jurićevom mestu, ja to nikada ne bih javno rekla dok ne bih imala čvrste dokaze, jer na kraju krajeva, ako se tako nešto kaže, uvek možete računati da će to biti upotrebljeno u neke svrhe u koje ne treba da bude upotrebljene”, smatra Vodinelić.\nOsvrćući se na reakciju ministra policije, Vodinelić kaže da je tužilaštvo, čim je čulo za Jurićevu tvrdnju, bilo dužno da reaguje, jer ono može da dođe do saznanja da postoji sumnja da je izvršeno krivično delo na bilo koji način, ne samo od policije.\n“Ako nema nikakve krivične prijave koja bi bila podnesena tužilaštvu, ono već na osnovu te tvrdnje je moglo da povede nekakvu istragu. Prvo što bi normalno svaki tužilac učinio bilo bi da pozove samog Jurića i da ga pita odakle mu saznanja, na koje lice se ta njegova saznanja odnose i da li ima nekih indicija, a ako nema čvrstih dokaza, na čemu zasniva te svoje tvrdnje, pa da vodi neku vrstu istrage – to bi bio normalan postupak, a zašto nije tako postupljeno, to je drugo pitanje”, kaže profesorka.\nOna podseća da u mnogim slučajevima naše tužilaštvo ne postupa onako kako zakon nalaže, već u zavisnosti od nečije političke volje, što će, kako kaže, izgleda biti i u ovom slučaju. Sudeći po dosadašnjim reakcijama, Vodinelić kaže da će tužilaštvo verovatno preduzeti neke mere, a do sada nije reagovalo, jer, kako kaže, nije naviklo da postupa onako kako kaže neko drugi, ili viši tužilac ili neko iz izvršne vlasti.\n“Ne znam da li će reagovati na Stefanovićev poziv, ali ministar taj poziv upućuje na jedan nekorektan način. Ako ima nešto da kaže, neka podnese krivičnu prijavu protiv NN izvršioca, traži da se sasluša Igor Jurić i to se tako radi u normalnim zemljama i u normalnim prilikama. Oni tako vole da naiđu na nekakvu vruću optužbu ili parolu, i onda svi redom zloupotrebljavaju to kako znaju i umeju”, zaključuje profesorka u penziji Rakić Vodinelić.\nDirektor Centra za prevenciju kriminaliteta Dušan Davidović, kaže u razgovoru za naš portal da je dobro što se vrh vlasti konačno ohrabrio da pozove tužilaštvo da radi svoj posao, i da istraži podatke koje je Igor Jurić izneo.\n“Tužilaštva u ovoj zemlji nema, u meri u kojoj nije potaknuto naredbom predsednika države i vrha vlasti da radi svoj posao. To je sramota za svaku zemlju, da pored sveg važnog i obimnog kriminala, oni ćute već godinama”, smatra Davidović te kaže da će tužilaštvo sigurno reagovati kako bi se po novinama pisalo kako eto vlast, rešava sve probleme, i kako bi dobili plus u kampanji.\nDušan DavidovićIgor JurićpedofilpedofilijapolitičartužilaštvoVesna Rakić Vodinelić


Ministarstvo odbrane BiH promijenilo mišljenje povodom učešća Oružanih snaga na proslavi Dana RS - Dan Republike Srpske\nN.N. 12.01.2017 12:43\nSARAJEVO - Ministarstvo odbrane BiH je u cijelosti povuklo današnje saopštenje u kojem se navodi da unutar ministarstva i lanca komandovanja Oružanih snaga (OS) BiH nije prekršen niti jedan zakonski ili podzakonski propis povodom učestvovanja OS Trećeg puka, koji baštini tradiciju Vojske RS, na obilježavanju 9. januara, Dana RS u Banjaluci.\nPrethodno dato saopštenje povlači se u cjelosti, jer ne odražava prezentovane stavove na sastanku održanom 11.01. 2016. godine, te se, uz izvinjenje za nesmotrenost u procesu odobravanja saopštenja, ovim putem daje novo saopštenje u kojem se navodi:\nPovodom aktualnih događanja u Banja Luci u kontekstu angažmana OS BiH, 09.01. 2016. godine, u Ministarstvu obrane BiH održan je sastanak ključnog menadžmenta sa Načelnikom i zamjenicima načelnika Zajedničkog stožera, te je, bez prejudiciranja odgovornosti, potvrđena potreba da se izvrši temeljita analiza provedenih aktivnosti i procedura u vezi odavanja počasti. Nadalje, ocijenjeno je da primjenom uobičajenih metoda u Oružanim snagama, naučenih lekcija, Načelnik Zajedničkog stožera identificira pitanja u vezi nejasnih ili nedovoljno reguliranih procedura za odavanje počasti koja će biti predložena za održavanje sastanka sa Predsjedništvom Bosne i Hercegovine.\nMinistarstvo obrane i Oružane snage Bosne i Hercegovine, unatoč dnevnopolitičkim presinzima, ostaju opredijeljeni na izvršavanje zakonskih nadležnosti definiranih Zakonom o obrani i Zakonom o službi u Oružanim snagama Bosne i Hercegovine, kao i na ispunjavanje međunarodnih obveza Bosne i Hercegovine. Sve to u cjelini, dopinosi afirmaciji Oružanih snaga Bosne i Hercegovine, a time i države Bosne i Hercegovine.


GODIŠNjICA ZLOČINA U GORAŽDEVCU Vulin: Svi su zaboravili pobijenu srpsku decu, Srbija ne sme da zaboravi, ni da oprosti | Novosti.RS\nAleksandar Vulin / Foto Ministarstvo odbrane\n-Pre 17 godina, na reci Bistrici, streljana su srpska deca u Goraždevcu. Komandant Kfora se zakleo da će „prevrnuti svaki kamen“ ali da će naći ubicu. Koliko mu je vredela zakletva toliko mu je bila uspešna i istraga-izjavio je ministar Vulin.\n-Šiptari donose zakon po kome se ne sme govoriti ni misliti loše o pripadnicima terorističke UČK, da li se taj zakon odnosi i na roditelje Pantelije Dakića i Ivana Jovovića, da li i oni treba da ćute kada ih budu pitali o ubicama iz UČK? Euleks je zvanično prestao da traži ubice, rekli su „nema novih dokaza“. Nema novih dokaza ni za zločine nacista pa ih svet sa pravom traži 75 godina otkako su ubili poslednje ljudsko biće. Zašto se odustalo od istrage za ubistvo u Goraždevcu, zašto samo za Srbe pravda nije dostižna? Svi su zaboravili pobijenu srpsku decu i u Goraždevcu i u Livadicama i u Oluji. Srbija ne sme da zaboravi, ni da zaboravi, ni da oprosti-rekao je ministar Vulin.\n13. 08. 2020. u 08:31\nAleksandar Vulin Goraždevac Vulin ubistvo srpske dece\nBezobrazluku medjunarodne zajednice nikada karaj,sram ih bilo,njih srpske žrtve nikada nisu ni interesovale.


Raspisana javna nabavka za bušenje bunara u Melencima, Čenti i Farkaždinu | ZR KLIK\nRaspisana javna nabavka za bušenje bunara u Melencima, Čenti i Farkaždinu\nZRENJANIN- Raspisana je javna nabavka za bušenje bunara na izvorištu u tri naseljena mesta: Melencima, Čenti i Farkaždinu. Očekuje se da do kraja maja svi budu u funkciji, čime će se unaprediti sistem vodosnabdevanja u pomenutim naseljenim mestima.\nRaspisana je javna nabavka za bušenje bunara na izvorištu u tri naseljena mesta: Melencima, Čenti i Farkaždinu, a sredstva za realizaciju pomenutih investicija u visini od oko 20 miliona dinara sa pdv-om obezbedio je Grad Zrenjanin.\n„Otvaranje ponuda je zakazano za 6. april, a nakon isteka zakonskog roka za eventualne žalbe biće potpisani ugovori za izvođenje radova sa izabranim ponuđačima. Pored bušenja bunara izvršiće se i radovi na hidro-mašinskom i elektro opremanju novih bunara. Očekuje se da će kompletni radovi biti završeni i bunari stavljeni u funkciju do kraja maja meseca.\nBušenje novih bunara, njihovo opremanje i stavljanje u funkciju doprineće unapređenju sistema vodosnabdevanja u pomenutim naseljenim mestima, odnosno obezbediće se dodatne količine vode stabilnog pritiska, koje će sa onom iz postojećih bunara, biti dovoljne da zadovolje racionalne potrebe meštana“, rekao je mr Siniša Gajin, dipl.inž.men. rukovodilac Službe informisanja i poslovnih komunikacija JKP „Vodovod i kanalizacija“ Zrenjanin\nA sta cemo sa vodovodnom mrezom koja je pred kolapsom I koja nemoze da podnese veci pritisak. Takodje je I kancerogena zato sto je vecim delom od azbestnih cevi.


Razvoj poslovne online strategije - Digitalno Pero I Saznajte više\nDigitalno Pero / Digitalni konsalting / Razvoj poslovne online strategijeNazad\nKreiranje dugoročnog korporativnog strateškog plana u digitalnom okruženju\nDigitalno brendiranje zahteva primenu strategija pravilno izdefinisanih i prilagođenih prema potrebama kompanije. Jedno od najboljih praktičnih rešenja kada govorimo o implementaciji korporativne i biznis strategije predstavlja “Lista usklađenih ciljeva” odnosno “Balanced Scorecard”. Ova lista se zasniva na korišćenju strateških analitičkih rešenja kao što su:\nPESTLE ili PESTEL analiza\nPolitical – Politički\nEconomic – Ekonomski\nSocial – Socijalni\nTechnological – Tehnološki\nLegal – Pravni\nEnvironmental – Okruženje\nPrvi korak u analizi digitalnog okruženja kada pričamo o razvijanju vašeg prisustva na tržištu jeste “PESTLE”, ili “PESTEL” analiza. Ovakav vid analize je koristan iz nekoliko razloga. “Pestle” analiza pomaže pri uočavanju poslovnih i/ili ličnih mogućnosti koja se mogu primeniti na poslovanje. Omogućava kompaniji da na vreme uoči određene probleme koji imaju potencijala da dovedu do neuspeha reklamnih kampanja, ili pravilne implementacije digitalnih strategija. Ova analiza takođe pomaže vašoj kompaniji prilikom ulaska na novo tržište, region ili u neku novu zemlju. Glavni cilj ovakve digitalne analize jeste prepoznavanje i ukazivanje na kritične faktore koji bitno utiču na sadašnjost i budućnost preduzeća.\nSwot analiza predstavlja skraćenicu od četiri engleske reči:\nOpportunities – Mogućnosti ( šanse )\nThreats – Pretnje ( opasnosti )\nSwot analiza je dobila takav naziv jer je njena osnovna ideja omogućavanje razvojnog ponašanja. Swot analiza omogućava prepoznavanje pozitivnih i negativnih faktora i daje mogućnost da se na njih blagovremeno utiče. Ovakav vid analize se u svetu digitalnog marketinga primenjuje kako bi se utvrdilo gde se u sadašnjoj situaciji kompanija nalazi, koje su joj glavne prednosti i slabosti, ali i kakve su joj šanse i koje su prepreke za postavljanje budućih ciljeva.\nUz “swot” analizu digitalnih ciljeva vaša kompanija će dobiti relevantne informacije o organizaciji vašeg digitalnog okruženja, sa svrhom utvrđivanja strateških prilika, snaga i slabosti kojima je potrebno posvetiti pažnju kako bi se vaš brend razvijao u digitalnom svetu. Ovakva analiza se zasniva na pretpostavci da će organizacija postići najveći strateški uspeh maksimiziranjem sopstvenih potencijala i snaga unutar vaše kompanije, uz istovremeno minimiziranje pretnji i slabosti. Jedan od glavnih trenutaka kada se primenjuje ovaj vid analize u digitalnom marketingu, konkretnije u strategijskoj primeni, odnosno analizi dugoročnih kampanja jeste trenutak kada uspeh u ostvarivanju zacrtanih ciljeva stagnira. U tom trenutku Digitalno Pero u saradnji sa vama i vašim timom podleže “brejnstorming” sesiji, odnosno sastanku u kojem se sagledavaju sve snage, slabosti, prilike i pretnje. Nakon toga se definišu koraci u kojem se maksimiziraju snage, minimiziraju slabosti, koriste prilike i izbegavaju pretnje kako bi digitalni napredak bio osiguran.\nUz “swot” analizu otkrivamo sledeće:\nŠta kompanija radi bolje od konkurenata prilikom marketinških kampanja, ali i generalnog razvoja brenda\nŠta vaši konkurenti rade bolje od vas\nDa li se postojeće mogućnosti koriste na adekvatan način\nKako vaša kompanija treba da reaguje u spoljašnjem digitalnom okruženju\nDefinicija “benčmarking” strategije je proces poređenja proizvoda, usluga i procesa u odnosu na najjače konkurente i lidere oblasti. U digitalnom okruženju to je veoma bitna strategija jer uz njenu pravilnu primenu šanse za pravilnim razvojem vašeg brenda u digitalnom okruženju su zaista velike. Uz ovakav vid strategije koja u svojoj osnovi nije digitalna, već je predstavnik osnovnih marketinških strategija Digitalno Pero će analizirati vašu konkurenciju radi upoređivanja cena, troškova proizvodnje i dodatnih troškova. Ova savremena metoda se temelji na upoređivanju sa drugim kompanijama kako bi se iz toga izvukle analize ponašanja same poslovne organizacije.\nU prvoj fazi “benčmarkinga” donosi se odluka šta treba da se benčmarkuje, odnosno šta je predmet izučavanja. To je ujedno i ključna odluka jer se na osnovu nje vrši kreiranje strategijskog pravca.\nDruga faza se odnosi na odluku o traženju lidera u vašoj delatnosti, odnosno kompanije koja ima dominaciju na tržištu kako bi se detaljno analiziralo njeno poslovanje i primenilo samo najbolje na vaš brend.\nTreća faza je prikupljanje, merenje i analiziranje podataka koji su karakteristični za unutrašnje dostignuće vaše kompanije.\nČetvrta faza se sastoji od izučavanja performansa sličnih procesa unutar nekoliko različitih kompanija i analiziranje dobijenih podataka.\nSkup svih aktivnosti unutar kompanije predstavlja lanac vrednosti. Analizom “Lanca vrednosti” formira se pravac razvijanja poslovne strategije i brenda. Kada govorimo o digitalnom marketingu, lanac vrednosti predstavlja skup svih odluka donešenih radi ostvarivanja ciljeva u digitalnom okruženju. Ova strategija se primenjuje u dužim marketinškim kampanjama kako bi se realizovali ciljevi, odnosno sprovodi se ispitivanje svih karika unutar lanca marketinških kanala. Detaljno se analiziraju platforme na kojima se predstavlja vaša kompanija kako bi se ustanovilo koji kanal je potrebno unaprediti, a koji kanal održavati u istom smeru. Redovna sinhronizacija svih društvenih aktivnosti je samo jedan od koraka u redovnom održavanju ove strategije. Šta tačno mislimo pod tim? Prisustvo jedne kompanije nije ograničeno samo na jednu digitalnu platformu, već se prisustvo jedne kompanije ogleda na mnogim društvenim mrežama i raznim platformama na kojima se ostavlja vaš digitalni trag.\nNaziv “Balanced Scorecard” potiče od ideje sagledavanja strateških mera pored tradicionalnih finansijskih mera kako bi se dobio uravnoteženiji prikaz performansa jedne kompanije. Ovaj koncept se razvio van jednostavne upotrebe perspektiva i sada predstavlja holistički sistem upravljanja strategijom. Ključna prednost korišćenja ovakvog vida strategije jeste što se pruža organizacijama način da “povežu tačke” između različitih komponenti strateškog planiranja i upravljanja, što znači da će postojati vidljiva veza između projekta i programa na kojima ljudi rade, merenja koja se koriste za praćenje uspeha (KPI) i strateških ciljeva koje organizacija pokušava da ostvari.


U Milićima mladi uređuju park – Zvornik Danas\nMILIĆI, 19. JUNA /SRNA/ - U opštini Milići danas je počela akcija uređenja dječijeg parka preko puta zgrade Policijske stanice, u okviru projekta "Mirovna politička akademija za mlade regije Birač".\nNaslovna/VIJESTI/Društvo/U Milićima mladi uređuju park\nU opštini Milići danas je počela akcija uređenja dječijeg parka preko puta zgrade Policijske stanice, u okviru projekta „Mirovna politička akademija za mlade regije Birač“.\nProjekat realizuje Udruženje „Forum žena“ Bratunac u okviru programa BHRI koji sprovodi Međunarodna organizacija za migracije /IOM/, uz finansijsku podršku USAID-a.\nKoordinator projekta Dragana Đurić izjavila je novinarima da su u projekat, koji se implementira od 1. januara do 30. juna, uključene opštine Bratunac, Srebrenica, Vlasenica i Milići, te da su do sada realizovali akcije u Bratuncu i u Srebrenici.\n„U Milićima su mladi prepoznali prioritet i odlučili da urede dječije igralište, prostor koji se često koristi, a kome je trebala adaptacija. Dobili smo saglasnost načelnika opštine Marka Savića da ovo uredimo i ostaje nam još opština Vlasenica“, rekla je Đurićeva.\nOna je dodala da će se u okviru projekta mladi iz četiri opštine sastati u Sarajevu 23. juna na sedmodnevnom treningu, gdje će se bolje upoznati i družiti, što će im pomoći u daljem radu u lokalnim zajednicama.\nPredsjednik Skupštine opštine Milići Predrag Sušić izjavio je novinarima da je ovo jedna od prvih akcija koja se realizuje od kada je otvoren Omladinski centar u Milićima, te naglasio da su mladi nosioci razvoja ove lokalne zajednice.\n„Uređenje dječijeg parka je društveno koristan rad. Sada vidimo da je otvaranje Omladinskog centra imalo efekta, da su se mladi aktivirali, da učestvuju u radu lokalne zajednice i mi ćemo im i dalje pružati podršku“, naveo je Sušić.\nČlan Omladinskog centra Milići Marija Novaković je izjavila je da su dobili 1.000 KM da ih ulože u neku od aktivnosti u lokalnoj zajednici.\n„Prefarbali smo klupe, klackalice i sve elemente koji se nalaze u dječijem igralištu. Vjerujem da će ovo ostaviti pozitivan utisak na naše građane“, kaže Novakovićeva.\nDječiji park preko puta Policijske stanice u Milićima otvoren je 2010. godine na inicijativu Udruženja građana „Jednakost“, a u okviru projekta „Igrom do inkluzije“.\nSamo Ivanić prihvatio Vučićev poziv\nSud u Srebrenici zatrpan, najbolje sudije u Trebinju


Respiratorne maske za zaštitu od aerozagađenja biće dostupne od subote, 18. januara u bolje snadbevenim apotekama Lilly drogerie širom Srbije, kao i u svim apotekama Lilly drogerie u tržnim centrima.\nU ponudi će se naći maske za bezbedno disanje za decu i odrasle, koje pružaju efikasnu zaštitu od negativnih uticaja izazvanih česticama od 2,5 mikrona. Maske sa filterima od aktivnog uglja obezbeđuju stepen zaštite "A" klase, a mogu se koristiti do 120 radnih sati.\nOsim aerozagađenja, ovakav vid zaštite efikasan je i u borbi protiv štetnih gasova i bakterija, ali i gripa i respiratornih infekcija.\n"ŽIVIM OD VAZDUHA" Ova devojka tvrdi da nije jela čvrstu hranu MESECIMA i da se nikad nije bolje osećala


REX :: Dunja Mijatović: "Srebrenicu ne smemo da zaboravimo"\nKomesar Saveta Evrope za ljudska prava poziva na suočavanje sa prošlošću.\nDunja Mijatović/Sandro Weltin\nSvakog 11. jula posle 1995. godine, hiljade ljudi se okuplja u Potočarima u sećanje na žrtve genocida u Srebrenici, najstrašnijeg zločina izvršenog na evropskom tlu nakon Drugog svetskog rata. Preživeli i porodice žrtava traže pravdu, priznanje i poštovanje.\nDelimična pravda: Ratko Mladić na izricanju presude u Hagu/Getty Images\nŠkola u Konjicu/Getty Images\nMemorijal žrtvama Srebrenice u Potočarima/Getty Images\nKao Komesar Saveta Evrope za ljudska prava, nastaviću da tražim pravdu za sve žrtve svih zločina koji su se desili tokom ratova na Balkanu. Biti u službi pravde je jedini način da se svi suočimo s prošlošću i sprečimo da se ona ponovi.\nKo je Dunja Mijatović\nDunja Mijatović, Komesar Sveta Evrope za ljudska prava, napisala je ovaj tekst ekskluzivno za BBC na srpskom (engleska verzija objavljena je na portalu www.balkannsight.com). Ovo je prvi put da se na ovaj način obraća javnosti otkad je u januaru ove godine preuzela dužnost.\n"Nerešena pitanja vezana za genocid u Srebrenici su visoko na mojoj listi prioriteta, kao i prethodni slučajevi kršenja ljudskih prava čije su posledice još veoma bolne za mnoge ljude širom današnje Evrope", kaže ona za BBC.\nMijatović je pre sadašnje funkcije u dva mandata bila predstavnica Organizacije za evropsku bezbednost i saradnju (OEBS) za slobodu medija i žestoko se borila za slobodno novinarstvo.\nTime je na sebe navukla gnev političara, pa se tako 2015. istovremeno našla na meti ruskog ministra spoljnih poslova Sergeja Lavrova i tadašnjeg premijera Srbije Aleksandra Vučića.\nLavrov ju je kritikovao zbog toga što nije osudila gašenje ruskih televizijskih kanala u Ukrajini, dok je Vučić ocenio da su njene konstatacije o kršenju medijskih sloboda u Srbiji "neistine i laži" i da Mijatović "vodi najprljaviju kampanju" protiv njega i Srbije.\nNa pitanje da li očekuje slične kritike i na novom položaju, ona diplomatski odgovara da je "već imala konstruktivne razgovore sa predstavnicima zemalja članica" i da se nada da će u tom tonu i nastaviti.\nNa novom poslu ima i veća ovlašćenja, ne samo kad je reč o slobodi medija, nego i ljudskim pravima uopšte. Između ostalog, može da direktno interveniše kod Evropskog suda za ljudska prava u Strazburu, kao i da nadgleda sprovođenje presuda.\n"Kada neka zemlja uđe u međunarodnu organizaciju ili savez, samim tim pristaje da poštuje neka pravila i standarde", kaže ona. "Ako ih ne primenjuje, može da snosi posledice".\nOna, međutim, dodaje da treba izbegavati rešavanje problema prisilom, nego kroz dijalog i saradnju.


Pejović:Do sredine 2018. otvaramo sva poglavlja – Sjever Crne Gore\nPejović:Do sredine 2018. otvaramo sva poglavlja\nby Autor:SF · 1. maja 2017.\nCrna Gora će do sredine naredne godine otvoriti sva pregovaračka poglavlja, kazao je ministar evropskih poslova, Aleksandar Andrija Pejović, navodeći da je pristupanje Alijansi potvrda dobrih rezultata u sprovođenju reformi na putu prema članstvu u Evropskoj uniji (EU).\nPejović je podsjetio da su od preostalih sedam poglavlja, koja Crna Gora nije otvorila, ispunjeni uslovi za otvaranje njih šest, dok je u 8. poglavlju – Konkurencija, proteklih godina marljivo rađeno na pet početnih mjerila, koja su bila veoma zahtjevna i široka.\n„Nadam se da ćemo uskoro ispuniti i preostali dio posljednjeg, petog početnog mjerila čime ćemo biti u prilici da Evropsku komisiju obavijestimo da smo spremni za otvaranje i ovog posljednjeg poglavlja“, rekao je Pejović agenciji Mina.\nUkazao je da dinamika otvaranja poglavlja, ne zavisi samo od unutrašnje spremnosti Crne Gore nego i dešavanja u EU i prioriteta aktuelnog i narednih predsjedništava, odnosno kad se predaju pregovaračke pozicije, na EU je da osigura na koji način će se omogućiti otvaranje i zatvaranje poglavlja.\n„Na toj liniji, cijenim da do sredine naredne godine možemo završiti proces otvaranja poglavlja. Svakako mislim da su najbliža otvaranju poglavlja 1. Sloboda kretanja robe i 22. Regionalna politika i koordinacija strukturnih instrumenata. Kad je riječ o zatvaranju, uvjeren sam da će prvo naredno poglavlje koje ćemo zatvoriti biti 30. Ekonomski odnosi s inostranstvom“, kazao je Pejović.\nRožaje: Zbog nemaštine daće djecu u Dom\nZaboravite Ibru i Ronalda, ovaj momak je dao gol godine\nPredstavljeni rezultati istraživanja “Dječje prosjačenje u Crnoj Gori: Djeca najviše prose u Beranama i PG\nNext story Na Sjeveru Crne Gore poslednje dvije ipo decenije se smanjio broj stanovnika za 50 hiljada\nPrevious story Ji: Hitno omogućiti formiranje Vlade i Džaferiju da radi svoj posao\nLokalnim sekretarijatima do 12. jula predato 30.000 zahtjeva za legalizaciju\nU moru kod Ulcinja pronađeno skoro 1,4 tone marihuane\nManjak vode u tijelu remeti jasno razmišljanje


Savršeni ŠEŠIRI za leto - WANNABE MAGAZINE\nSavršeni ŠEŠIRI za leto\nMnoge devojke kada im se pomene šešir ili kapa na umu imaju zimu, džempere i sve kombinacije koje se nose kada je vreme hladno. Međutim, šeširi se ne nose samo kako bi sačuvali od hladnoće, jer su pre svega veoma dobar modni detalj uz različiute kombinacije. Imaju dugu istoriju, a svi dobro znamo da kraljevske dame skoro nikad ne možemo videti bez nekog od njih, bez toke na glavi ili nekog ukrasa, jer tako odaju svoje plemićko poreklo. No, ne morate biti plemkinja kako biste nosili šešir, dovoljno je da ih volite i možete ih nositi uvek i svuda. Pogotvo lepo pristaju tokom leta uz razne haljine, ležerne ili elegantnije autfite.\nUkoliko prilika zahteva nešto elegantniji, poslovniji izgled, šešir će svemu tome doprineti. Uz pantalone užeg, ravnog kroja, običnu belu bluzu i sako, šešir koji dosta podseća na muške modele učiniće da izgledate prefinjeno i ozbiljno, te će vas tako i shvatati.


Dačić: Borićemo se za prava srpskog naroda u Crnoj Gori – Dijalog\nDačić je ukazao da je SPC svuda, u svim zemljama gdje žive Srbi, bila najvažnija tačka održanja srpskog entiteta.\nDačić govorio na novogodišenjem skupu u JagodiniEPA\nPrvi potpredsjednik Vlade i ministar spoljnih poslova Srbije Ivica Dačić izjavio je večeras u Jagodini da će se Srbija boriti za prava srpskog naroda u Crnoj Gori.\n“Zajedno svi mi, zato što imamo samo jednu zemlju i jedan narod, srpski narod i Srbiju”, rekao je Dačić, na tradicionalnom novogodišnjem koktelu koji je upriličila Skupština grada Jagodine.\nOn je dodao i da ne želi da govori kao predstavnik Srpske pravoslavne crkve (SPC), ali smatra da je svaki napad na SPC i napad na srpski narod, i da “mi stojimo čvrsto iza srpskog naroda i SPC”.\nDačić je ukazao da je SPC svuda, u svim zemljama gdje žive Srbi, bila najvažnija tačka održanja srpskog entiteta na tim prostorima.\nDačić je ocijenio da je sadašnja vlast na čelu sa predsjednikom Aleksandrom Vučićem, ostvarila veoma značajne rezultate na državničkom i ekonomskom polju, “zaustavili negativan tok priznavanja Kosova, u odnosu na vreme kada su na vlasti bili Tadić, Ðilas i Jeremić”.\n„Srbija želi saradnju sa svima“\n“Od 2012. godine kada smo na vlasti u koaliciji sa SNS, priznanje Kosova je povuklo 17 zemalja, Kosovo nije primljeno u UNESCO i u Interpol, a mi smo izgradili najbolje odnose sa našim bratskim zemljama Rusijom i Kinom, postavli smo čvrste temelja i zaštitili srpski narod koji živi van teritorije Srbije. Garantujemo opstanak i razvoj Republike Srpske”, naveo je Dačić.\nOn je rekao i da 2020. godinu treba iskoristiti da bi se učvrstilo državno jedinstvo, ojačala Srbija, da se postignu što bolji rezultati na ekonomskom planu i da čvrsto branimo Srbiju.\n“Nemojte da verujete nikome koji kaže da zbog Evrope ili bilo koga drugoga mi moramo da se odreknemo naših nacionalnih interesa. Naprotiv mi moramo da branimo Srbiju da bismo mogli da idemo u Evropu”, istakao je Dačić.\nOn je rekao da želi da iduća godina bude godina mira, pomirenja, ekonomskog razvoju, da se grade vrtići, porodilišta, škole, da se ulaže u djecu, škole, kulturu u budućnost.\n“Ovo nije stvar političke kampanje već opstanka Srbije”, zaključio je Dačić.


Dodik: Policajci Srpske uspijevaju da naše snove pretvore u stvarnost - Leutar.net\nDodik: Policajci Srpske uspijevaju da naše snove pretvore u stvarnost\n6. oktobra 2020. LEUTAR Republika Srpska, Vijesti 0\nBANJALUKA – Srpski član Predsjedništva BiH Milorad Dodik rekao je danas u Banjaluci da je nova generacija policajaca dokaz Republike Srpske da može, pored svih izazova, da se posveti školovanju policije kojoj narod u Srpskoj najviše vjeruje.\n„Zato je vaša uloga veoma važna, da obezbijedite da ovaj narod ima povjerenja u vas. Vi ste najbolji među nama, koji uspijevaju da naše snove pretvore u stvarnost, da Republika Srpska bude zemlja stabilnosti, da nikome ne dozvolite kršenje zakona, bez obzira koliko bio visoko pozicioniran“, poručio je Dodik kadetima, koje je Ministarstvo unutrašnjih poslova (MUP) Srpske promovisalo u Centru za obuku u Zalužanima.\nOn je rekao da je mnogo izazova sa kojima policija treba da se bori, te poručio da će se vlasti Srpske potruditi da policija ima najbolje uslove za rad.\n„Vaša dobrota mora da se osjeti na svakom mjestu, ali i strogoća, jer ne smije biti propusta nigdje. Imamo velike nade u vas, krenuli smo sa ovom akademijom davno, ranije su vaše kolege školovane i odlazile na ulicu, ali vratili smo praksu da vi koji upišete akademiju imate posao“, istakao je Dodik.\nOn je napomenuo da je Srpska izgubila vojsku, ali nije i policiju, koja treba da bude bedem u odbrani Republike Srpske i njenih vrijednosti, stabilnosti i mira.\n„Činićemo sve da budete zadovoljni jer smatramo da radite jedan od najvažnijih poslova u Republici Srpskoj“, naglasio je Dodik.\nSvečanosti promocije 325 kadeta prisustvuju i predsjednik Republike Srpske Željka Cvijanović, premijer Srpske Radovan Višković, ministar unutrašnjih poslova Dragan Lukač i direktor Policije Srpske Siniša Kostrešević.


Grb Republike Srpske ponovo na dnevnom redu | Glas Banja Luke - Nezavisni online magazin\nBANJA LUKA, 29.jula – Ujedinjena Srpska pokrenuće u Narodnoj skupštini Republike Srpske inicijativu za izmjene ili usvajanje novog Ustavnog zakona o zastavi, grbu i himni kako bi Republika Srpska ponovo dobila grb bez koga je ostala 2008. godine kada je Ustavni sud RS uvažio veto Kluba Bošnjaka u Vijeću naroda RS, osporio zakon i donio presudu da je neustavan grb RS.\nPotpredsjednik Narodne skupštine Republike Srpske i funkcioner Ujedinjene Srpske Milan Petković kaže za “Glas Srpske” da je došlo vrijeme da se to pitanje ponovo pokrene i da Republika Srpska ponovo dobije svoj grb.\n“Međutim, to pitanje se ne smije koristiti u dnevnopolitičke svrhe, jer je riječ o odluci koja se donosi za buduće generacije i buduće vijekove, a ne zbog dnevnopolitičkih potreba. Sigurni smo da većina srpskog naroda smatra da je stari grb sa dvoglavim orlom i ocilima odražavao pravu sliku Republike Srpske i da nam je najbliži srcu, ali svjesni smo da o tom pitanju mora da postoji saglasnost svih naroda koji žive u Republici Srpskoj. Spremni smo da razgovaramo sa predstavnicima svih naroda i da usvojimo grb koji će na najbolji način reprezentovati i predstavljati Republiku Srpsku”, kaže Petković.\n“Razgovaraćemo sa našim koalicionim partnerima, kao i sa predstavnicima svih ostalih političkih partija da vidimo da li ta inicijativa može proći. Ono što je sada drugačije u odnosu na prethodni period je što postoji komotna većina u NSRS, ali očekujemo i razumijevanje od strane opozicije”, kaže Šolaja.\n“I ta odluka koju je donio Ustavni sud Republike Srpske u stvari je rezultat djelovanja OHR-a i stranih sudija u Ustavnom sudu BiH koji su prije toga osporili stari grb Republike Srpske. Postojeći amblem oslikava Republiku Srpsku, a ako nešto treba vraćati, onda treba vratiti stari grb Republike Srpske sa dvoglavim orlom”, kaže Banjac.\n“Da je bilo pameti, mi bismo do sada stvorili uslove da promijenimo ili čak donesemo novi Ustav Republike Srpske. Ta najavljena inicijativa mi izgleda kao pokušaj političkog poentiranja, ali nisam siguran da će proći Vijeće naroda Republike Srpske”, kaže Bundalo.\n“Nisam siguran ni u iskrene namjere zagovornika te inicijative i plašim se da to ne bude još jedna tema za dnevnopolitičku upotrebu, kao što je bila priča o formiranju rezervnog sastava policije i brojne druge”, kaže Glamočak.\nPrethodni članakUhapšen Banjalučanin, pijan napao policajca\nNaredni članakBesplatni pregledi kože u parku “Petar Kočić”


Gašiću milioni, lokalcima mrvice | VRANJSKE\nNaše kolege iz „Vranjskih“ su konkurisali sa istim projektom i kod Ministarstva kulture sa idejom da taj projekat bude finansiran iz više izvora kako bi bio prihvatljiviji, nezavisniji, kontrolisaniji, transparentniji. Konkurs Ministarstva kulture su prošli bez ikakvih problema. Projekat je proglašen odličnim, a ministar je svojim potpisom podržao realizaciju tog projekta. Za lokalnu komisiju, ono što je Ministarstvo kulture ocenilo odličnim, taj projekat je bezveze i odbačen, odnosno ponižen sa 150.000 dinara.\nI sada smo došli u situaciju da, kako to naš predsednik države ume da kaže, prvi put u novijoj istoriji, jedna medijska kuća neće da potpiše ugovor sa gradom i neće uzeti tih 150.000 dinara.\nS druge strane, gotovo sedam miliona dinara je dobila, kako kažu Vranjanci, „Gašićeva“ televizija koja dnevno napravi pola sata sopstvenog programa, ali je očigledno po volji lokalnog SNS. Ova televizija je osnovana prošle godine pred izbore i već je stekla poverenje Komisije i gradskih čelnika da je najvažniji faktor informisanja u gradu.\nI to je matrica po kojoj funkcioniše čitav sistem, i ne samo u Vranju. Zanimljivo je da je do pre godinu dana na čelu Vranja bio socijalista Zoran Antić. „Vranjske“ su i tada imale kritički stav prema pojedinim pitanjima kada je reč o gradskoj upravi. U jednom razgovoru sa gospodinom Antićem pitali smo ga da li mu smeta to što ga „Vranjske“ kritikuju, a on je na čelu lokalne samouprave koja finansira tu novinu. Odgovorio je šmekerski: svako radi svoj posao.\nI drugi socijalista sa juga Srbije Novica Tončev kaže da je dužnost i obaveza lokalnih medija da kritikuju vlast kada za to ima osnova i potrebe. Naprednjaci koji imaju vlast u 90 odsto srpskih gradova i opština ne misle tako.Za njih su samo poslušni mediji – mediji koji zaslužuju da budu finansirani bez obzira na projekte sa kojima konkurišu.\nRAZRADjEN SISTEM: Zahvaljujući ovako razrađenom sistemu, mnogi lokalni mediji već su ugašeni, a neki će tek biti. To su privatizacija i projektno finansiranje doneli medijima i građanima Srbije. Iole kritičnije razmišljanje naspram SNS i te bratije, biće sankcionisano, dovedeno do ruba propasti, uništeno, i na kraju ugašeno.\nRešenje ovog problema je verovatno svetlosnim miljama udaljeno od nas. Problem je u celom sistemu koji mora da se restartuje i ne sme da zavisi od volje moćnika. Verovatno je daleko dan kada će na vlasti biti stranka koja neće želeti da uređuje medije i da novinare pusti da rade svoj posao bez autocenzure, koja je mnogo opasnija od cenzure. Do tada će mnogo vode proteći svim našim rekama, ali kad-tad, to će vreme doći.


Nagradni fond finala LŠ 1,2 miliona evra - Sportklub\nNagradni fond finala LŠ 1,2 miliona evra\nVesti odbojka Autor:Igor Jagličić29. mar. 201910:11 > 10:22\nKao što je već poznato, oba finala, i u muškoj i u ženskoj konkurenciji, odigraće se u jednom danu, a najnovija vest o novčanim nagradama, ogroman je korak napred u elitnom klupskom odbojkaškom takmičenju.\nPo informacijama koje stižu iz CEV-a, nagradni fond finalnih mečeva iznosiće 1,2 miliona evra, a treba odmah dodati da će sve biti podeljeno na ravne časti, po 600 hiljada evra i jednima i drugima.\n„Ove brojke odražavaju želju CEV da nagradi najbolje igrače i klubove za sve ono što prikazuju na terenu i van njega”, izjavio je Aleksandar Boričić, predsednik CEV. „To pokazuje i jedinstveni status Super finala Lige šampiona i odražava stratešku viziju naše Konfederacije i posvećenost podizanju vrednosti naših vrhunskih događaja i ukupnog sporta.”\nNiko ne sumnja da će ovakve stvari biti samo dodatni podstrek klubovima, pa je sledeći korak CEV-a da obezbedi nagradni fond za sve učesnike grupne faze Lige šampiona, kako u budućnosti ne bi dolazilo do otkazivanja učešća u elitnom evropskom klupskom takmičenju, što je nažalost postala praksa u poslednjih nekoliko godina.\nInače, interesovanje za Super finale Lige šampiona u berlinskoj dvorani „Maks Šmeling” je ogromno. Prodato je 52 % ulaznica, što je za odbojkaške prilike sjajna brojka, jer treba znati da finalisti još uvek nisu poznati.


SDS: Jednoglasno doneta odluka o ujedinjenju sa Demokratskom strankom i Zajedno za Srbiju | Insajder\nNa sednici Glavnog odbora Socijaldemokratske stranke jednoglasno je doneta odluka o procesu integracije Socijaldemokratske stranke sa Demokratskom strankom i Zajedno za Srbiju, saopštila je ova stranka.\nGlavni odbor SDS je takođe današnjom odlukom ovlastio Predsedništvo SDS da nastavi pregovore sa DS i ZZS o organizovanju skupštine na kojoj bi se ove tri stranke ujedinile u novu organizaciju.\nKako je naveo predsednik ove stranke Boris Tadić, neophodno je formiranje snažne stranačke infrastrukture sa jasno definisanom politikom i udruživanje stranaka koje dele istu vrednosnu i političku orijentaciju.\n“Građanski protesti predstavljaju najširi blok koji okuplja građane svih političkih orijentacija, dok je Savez za Srbiju uži politički entitet koji okuplja političke stranke različitih orijentacija. Smatramo da je pored toga neophodno i formiranje nove političke organizacije koja bi udružila najveće stranačke infrastrukture u opoziciji i bila stožer građanskih proevropskih opozicionih stranaka” , kaže Tadić, a prenosi SDS.\nDodaje, da je nova organizacija odgovor na kritike da je aktuelna opoziciona borba u širim političkim savezima isuviše politički difuzna i usmerena samo na rušenje režima, ali je istovremeno i ojačavanje postojećih saveza u okviru kojih nastavljaju zajedničku borbu za slobodnu i demokratsku Srbiju.\n“Borba za demokratiju i izborne uslove podrazumeva zajedničku borbu svih istinskih opozicionih stranaka, bez obzira na politički predznak. Međutim, nova organizacija koju osnivamo daje odgovor i za ”dan posle” i nudi jasnu politiku.”, izjavio je Tadić, dodajući da je ideja ujedinjenja stranaka nastalih iz DS-a pretpostavka izgradnje demokratije u Srbiji i ostvarivanja strateškog cilja punopravnog članstva u EU.


Rusija započela odmazdu: Pogođeni centri za donošenje odluka, eliminisano 50 generala Ukrajine\nHome/SPEKTAR/Rusija započela odmazdu: Pogođeni centri za donošenje odluka, eliminisano 50 generala Ukrajine\n6 дана pre\tSPEKTAR Ostavite komentar\nMinistarstvo odbrane Rusije saopštilo je da je raketama Kalibr uništeno 50 generala i oficira Oružanih snaga Ukrajine. Udarac na centar odlučivanja je ipak zadat, i to tačno u vreme sledećeg sastanka.\nRakete „Kalibar“ pogodile su komandno mesto ukrajinskih trupa u blizini sela Široka Dača u Dnjepropetrovskoj oblasti.\nPoginulo je više od 50 generala i oficira Oružanih snaga Ukrajine, saopštio je zvanični predstavnik ruskog Ministarstva odbrane general-potpukovnik Igor Konašenkov.\nTime je udar na centre odlučivanja ipak zadat, na šta su ranije upozoravali predstavnici ruskih vlasti.\nU vreme udara Kalibrima, u kontrolnom centru je održan sastanak komandnog štaba Aleksandrijske operativno-strateške grupe.\nPrema rečima Konašenkova, likvidirani su i predstavnici Generalštaba Ukrajine, kao i komanda kahovske grupe. Među učesnicima sastanka bili su i komandanti desantnih snaga koje deluju na Zaporoškom i Nikolajevskom pravcu.\nPodsetimo, predstavnici Rusije su obećali da će udariti po centrima za donošenje odluka u Ukrajini u svetlu sve češćih napada na civilno stanovništvo Donbasa.\nPoslednji put je ruski predsednik Vladimir Putin govorio o udarima na centre odlučivanja. Tokom plenarnog zasedanja Međunarodnog ekonomskog foruma u Sankt Peterburgu (SPIEF) , on je rekao :\nŠto se tiče crvenih linija, to sa naše strane znači prilično oštre akcije upravo u tim centrima odlučivanja o kojima sam već govorio i koje su pomenute.\nTo je oblast koja treba da bude prepuštena odluci, pre svega, vojno-političkom rukovodstvu zemlje. A oni ljudi koji zaslužuju odgovarajuće postupke sa naše strane, naravno, trebalo b, da prvo za sebe izvuku zaključak sa čim se mogu suočiti ako pređu naše crvene linije.\nOsim toga, Vladimir Putin je podsetio da su udari na stambena naselja zločin protiv čovečnosti. Danas smo svedoci da je Kijev prešao crvene linije Rusije koje je najavio Putin.\nEliminacija više od 50 generala i visokih oficira Ukrajine u samo jednom napadu više je nego strašna poruka za Ukrajinu, koja je već ostala bez oružja i tehnike.


Krivokapić kazao da mu je prihvatljivo sve što odluči parlamentarna većina - Volim Podgoricu\nPočetna/Najčitanije/Krivokapić kazao da mu je prihvatljivo sve što odluči parlamentarna većina\nKrivokapić kazao da mu je prihvatljivo sve što odluči parlamentarna većina\nAdmin Send an email 24. Juna 2021.\nPremijer Zdravko Krivokapić rekao je danas da mu je prihvatljiva svaka odluka parlamentarne većine, ali i dalje smatra da je za tranziciju vlasti ekspertska vlada najbolji koncept.\n„Sve što odluči 41 poslanik ove Skupštine, koji predstavljaju većinu za mene je prihvatljivo. Koje će to rješenje biti, ja znam svoj stav, koji sam rekao nekoliko puta“, rekao je Krivokapić u parlamentu nakon premijerskog sata.\nNovinari su pitali da li mu je prihvatljivo da u Vladu uđu predstavnici političkih partija.\nOn je rekao da ne može da bude premijer u Vladi u kojoj su svi političari i u kojoj su uanprijed definisana politička mjesta.\n„Ako smo se opredijelili za promjene tu sam, ako smo se opredijeli za zamjene, nemojte na mene računati“, poručio je Krivokapić.\nOn je kazao da je u ponedjeljak zvao četiri lidera partija većine na razgovor, ali da se niko nije odazvao.\n“Neki su bili na putu, a neki čekaju razrješenje današnjeg sastanka“, rekao je Krivokapić.\nOn je odgovarajući na pitanje ima li rješenje za ministra pravde, kazao da će on koordinirati Ministarstvom pravde i da će ako ne danas, onda sjutra imenovati državnog sekretara koji će imati dovoljno „kompetencije, snage i znanja, da se nosi sa brojnim problemima koji do sada nijesu rješavani“.\nNa pitanje šta očekuje od današnjeg sastanka, odgovorio je da on nije pozvan, ali da očekuje da to bude razriješeno u korist građana.\nKrivokapić je kazao da je ekspertska Vlada garancija da se što bezbolnije prođe demokratska tranzicija.\n„Ovo su porođajne muke demokratije, jer kad oslobodite duha poslije 30 godina on pokušava na sve strane da djeluje na različite načine“, naveo je Krivokapić.\n“Izbori dođu i prođu, zna se ko pobijedi ko više glasova dobije, najgore je što ispada da ja nikome nijedan glas nijesam donio, da sam bio u takvoj situaciji da se samo nađem na čelu liste“, kazao je Krivokapić i dodao je samostalno predvodio listu dok su mnogi sa te liste bili na plažama i izbjegavali da se sretnu sa njim.\nKrivokapić je kazao da je njegov pristupa koji nije dijelio građane nego je pokušao da ih zbliži, bio osnovni razlog što je grupacija Za budućnost Crne Gore, koju je predvodio, dobila toliko mandata u Skupštini.\n“Koliko smo korektni jedni prema drugima neka vam pokaže ovaj primjer da u trenutku kada sam postao poslanik, neposredno poslije potpisivanja toga da ću biti mandatar, odmah su određeni šefovi poslaničkih grupa tražili da poslaničko mjesto prepustim drugom. Shvatio sam da je to još jedna igra”, kazao je Krivokapić.\nsastanka Vlada zdravko krivokapić\nUNIJA POSLODAVACA: Rad nedjeljom mora biti omogućen svim privrednim subjektima iz sektora trgovine\nREVOLUCIJA U FUDBALU: Više ništa neće biti isto: UEFA ukinula čuveno pravilo posle više od pola vijeka


Pet poginulih u napadu u Iraku - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Pet poginulih u napadu u Iraku Printajte Veličina slova - + 09.05.2012 Pet ljudi je poginulo danas u napadu na kuću jednog vladinog činovnika, severoistočno od iračke prestonice Bagdada, saopštila je policija.\nPortparol policije provincije Dijala rekao je da su naoružani ljudi rano jutros upali u kuću zaposlenog u Ministarstvu unutrašnjih poslova, Tarika Mohameda, u gradi Bakubi, i ubili njega i njegovog 18-godišnjeg sina.\nNekoliko minuta kasnije, kada su na mesto incidenta pristigli susedi, eksplodirala je i bomba koju su napadači u međuvremenu postavili.\nU toj eksploziji je poginulo troje, a povređeno petoro ljudi.\nBakuba, prestonica provincije Dijale, nalazi se 60 kilometara severoistočno od Bagdada.\nIako nivo nasilja u Iraku nije ni blizu onom od pre pet godina, kada je ta zemlja skoro skliznula u građanski rat, napadi sa smrtnim ishodom na vladine činovnike i bezbednosne snage i dalje su uobičajeni, navodi agencija AP.


Bivšem predsedniku Skupštine grada Zaječara određen pritvor do 30 dana zbog pronevere novca\nImam potpuno poverenje u rad državnih organa Srbije, odazvaću se pozivu u vezi sa krivičnom prijavom i dokazati da nisam kriv, već sam žrtva finansijskih malverzacija mog nekadašnjeg menadžera Saše Mirkovića, kaže za Danas pevač Aca Lukas, nekadašnji predsednik FK Timok, koji se pored Mirkovića našao na optužnici za proneveru sredstava ovog fudbalskog kluba.\nBeograd 13. septembar 2017. 13:00\nLukas još nije dobio krivičnu prijavu, ali tvrdi da je samo fiktivno bio predsednik FK Timok, da nije imao deponovan potpis niti ikakvih dodirnih tačaka sa novcem, već je sve finansijske transakcije obavljao Mirković.\nLukas i Mirković se sumnjiče da su u periodu od avgusta 2013. do februara 2015. godine, iskorišćavanjem svog položaja u fudbalskom klubu, zaključili štetan ugovor o poslovnoj saradnji po klub na osnovu koga je FK Timok uplatio "Timočkoj TV i radio" iznos od 20,9 miliona dinara, na ime prenosa utakmica i medijskog promovisanja. MUP je saopštio da je od ove sume deo novca u iznosu od 1,8 miliona dinara sa računa televizijske kuće odmah prebačen na račun privrednog društva "Beoton R" iz Bora čiji je faktički vlasnik Mirković.\nAca Lukas kaže da je i sam posumnjao u nezakonite radnje svog tadašnjeg menadžera i saradnika, te je protiv njega podneo krivičnu prijavu 2015.\n- Kada sam video da fudbalski klub plaća televiziji za prenos utakmica, shvatio sam da nešto nije u redu i da je moje prisustvo u klubu zloupotrebljeno. Mirković se bogatio na moj račun, koristeći nezakonita sredstva. Samo na osnovu njegovih iskaza našao sam se na krivičnoj prijavi, ali ću dokazati da sam nevin, naglašava Lukas. On dodaje da je protiv Mirkovića podneo nekoliko krivičnih prijava za različita dela jer ga je, kako tvrdi, više puta finansijski oštetio. Saradnju su prekinuli nakon kupovine dnevnog lista Sport gde je, kako tvrdi naš sagovornik, Mirković pokušao da ga iskoristi na isti način kao i u fudbalskom klubu Timok.\n- U celu priču i sa klubom i sa dnevnim listom ušao sam iz čiste ljubavi prema sportu. Nigde nisam imao kontakata sa novcem, niti sam bilo kakav dokument potpisivao. Kada sam uvideo kakve se malverzacije rade sa listom Sport, izašao sam iz te priče i prekinuo svaku saradnju sa Mirkovićem, naglašava Lukas.\nBivšem predsedniku Skupštine grada Zaječara nekadašnjem članu SNS-a Saši Mirkoviću juče je određen pritvor u trajanju od 30 dana. On je prethodno saslušan u Višem javnom tužilaštvu u Zaječaru, nakon čega je sudija doneo odluku o pritvoru. Mirković je uhapšen zbog sumnje da je zloupotrebom službenog položaja oštetio budžet Grada Zaječara u iznosu od oko 14 miliona dinara. Osim Mirkovića, juče je uhapšena i M. T. pod istom optužbom.\n"M. T. je uhapšena zbog postojanja osnova sumnje da je izvršila krivično delo zloupotreba službenog položaja na taj način što je u periodu od septembra do decembra 2013. godine, mimo svojih ovlašćenja, ugovorila nabavku robe u vrednosti od 13.960.799,90 dinara, a bez prethodno sprovedenog postupka javne nabavke", naveo je MUP u saopštenju.\nMirković je osumnjičen da je usmeno naložio M. T. da izvrši nabavku robe, ne pridržavajući se Zakona o javnim nabavkama, i posredovao u tome da Gradska uprava Zaječara od privrednog društva "OFY Company" DOO Beograd izvrši nabavku robe ukupne vrednosti od 13.960.799,90 dinara, čime je pričinjena šteta budžetu Grada Zaječara u pomenutom iznosu.\nLekić: Optužnica izmišljena


Nemačka kaznila pivski kartel › Made-in-Germany.rs\nNemački antimonopolski regulator Bundeskartelamt kaznio je zbog nameštanja cena piva nekoliko maloprodavaca sa ukupno 90,5 miliona eura.\nNajnovija runda istrage započete 2010. godine, ovaj put je rezultovala ukupnim iznosom novčane kazne od oko 242 miliona eura, uključujući tu i kazne za dogovaranje cena kafe, slatkiša, hrane za kućne ljubimce i proizvoda za negu tela, rekao je danas portparol Bundeskartelamta, a prenosi „Volstrit Džurnal“.\nNemačka Federalna kanceralija za kartele je otkrila da su između 2006. i 2009. godine trgovci u dogovoru sa nemačkom filijalom pivare „Anhojzer-Buš InBev NV“, nameštali cene piva, posebno njenih pšeničnih pivskih brendova kao što su „Bek“, „Hasereder“ i „Francizkaner“.\nMeđu kažnjenima nalaze se i „Metro AG“, različiti ogranci lanca supermarketa „Edeka“, „A. Kempf Getrenkegrozhandel“, kao i „Neto Marken-Diskont AG“, međutim, ove kompanije su kažnjene nižim iznosima jer su pristale na nagodbu. Bundeskartelamt nije kaznio pivaru „AB InBev“, ni grupaciju supermarketa „Reve“, zbog njihove saradnje u antimonopolskoj istrazi.\nOva vest dolazi u neugodnom trenutku za industriju piva u Nemačkoj koja upravo obeležava 500. godišnjicu Rajnhejtsgebota, odnosno zakona o čistoti piva, za koji u Udruženju nemačkih pivara DBB kažu da je najstariji zakon o zaštiti potrošača. Ovaj zakon je 1516. godine doneo bavarski vojvoda Vilhelm IV, a delom je bio osmišljen i da Bavarce zaštiti od zelenaških cena. Njime je ustanovljeno i da su voda, slad, hmelj i kvasac jedini dozvoljeni sastojci u procesu proizvodnje piva, a 1906. godine je postao obavezan za sve nemačke proizvođače piva.


Zvaničnik CIA-e tvrdi: Izrael bi mogao napasti Iran u septembru – Minber\nsrp. 17, 2011 at 3:29 pm\nZvaničnik CIA-e tvrdi: Izrael bi mogao napasti Iran u septembru\nIzrael bi mogao napasti Iran u septembru, izjavio je dugogodišnji oficir Centralne obaveštajne agencije – CIA Robert Baer, koji je proveo više od dvije decenije na Bliskom istoku.\nTakav potez bi uvukao SAD u još jedan veliki rat i ugrozio američki vojni i civilni personal na Bliskom istoku i šire, rekao je Baer za radio stanicu u Los Anđelesu, kako su prenijeli izraelski mediji.\nOn nije objelodanio izvor svojih predvidjanja izraelskog napada, ali je pominjao bivšeg šefa Mosada Meira Dagana koji je upozorio da je izraelski premijer Benjamin Netanijahu čvrst u odluci da napadne iranska nuklearna postrojenja.\n“Skoro je sasvim sigurno da Netanijahu planira napada na (Iran) i to će verovatno biti u septembru, prije glasanja o palestinskoj državi. On se takođe nada da uvuče Sjedinjene Država u sukob,” objasnio je Baer.\nBivši zvaničnik CIA je precizirao da će Izrael napasti “Natanc i druga nuklearna postrojenja da unazadi njihove sposobnisti”.\n“Iranci će udariti nazad gdje mogu: Basru, Bagdad”, gdje su SAD smanjile prisustvo svoje vojske, a čime će primorati tu zemlju da uskoči u sukob napadom na iranske mete, predvidio je on.\nKabinet izraelskog premijera nije komentarisao ovu izjavu. Izrael smatra Iran najvećom prijetnjom po svoju egzistenciju, jer je iranski predsjednik Mahmud Ahmedinžad pozvao na uništenje jevrejske države.\nSirija: Vojska upala u pogranični grad, hapšenja se nastavljaju


NOVI SKANDAL SRPSKE DIPLOMATIJE: Diplomate se ne podnose pa prave skandale po Beču – Gerila\nGerila > Društvo > NOVI SKANDAL SRPSKE DIPLOMATIJE: Diplomate se ne podnose pa prave skandale po Beču\nNOVI SKANDAL SRPSKE DIPLOMATIJE: Diplomate se ne podnose pa prave skandale po Beču\nobjavljeno na May. 05, 2018 u 9:24 am 05/05/2018\nDiplomatskim predstavništvima Srbije potrebno je ozbiljno “provetravanje”, o čemu svedoči i situacija u Austriji – već duže vreme u zavadi su dve najvažnije diplomatske figure Srbije u toj zemlji – ambasador Pero Janković i šefica stalne misije pri OEBS-u Roksanda Ninčić, saznaje “Blic”.\nOva ambasada je, inače, veoma važna za Srbiju jer je jedno od konzularno najangažovanijih predstavništava, pošto u Austriji živi više od 300.000 građana Srbije.\nJanković je nedavno opozvan sa funkcije, a izvor “Blica” kaže da sukob Ninčićeve i Jankovića tinja već duže vreme i da onemogućava normalno funkcionisanje.\n– Janković je ambasador za bilateralu, i Ninčićeva ima zvanje ambasadora, ali za multilateralu. Oboje su veoma važni za funkcionisanje ambasade, ali je situacija takva da njih dvoje, iako žive u istoj zgradi, ne govore jedno s drugim. Zbog toga je nastao ogroman problem kada je trebalo organizovati i proslaviti Dan državnosti. Šef misije pri OEBS uvek učestvuje u organizaciji, ali je njihov sukob otišao toliko daleko da Ninčićeva ne samo što nije učestvovala u organizaciji nego se nije ni pojavila na svečanosti. Sve zvanice su to primetile, sve to stvara jako lošu sliku o našoj zemlji – navodi izvor “Blica”.\nPosledice njihovog sukoba je osetila, prema rečima našeg sagovornika, prošle godine i predsednica Skupštine Maja Gojković, koja se žalila da prilikom posete Beču nije dočekana kako dolikuje.\n– Dolazak predsednice Skupštine je u rangu najviših poseta, primenjuje se poseban protokol. To znači da su joj ambasadori na raspolaganju, uslovno rečeno, 24 sata i da oba ambasadora sa njom budu na svim događajima. Od dočeka na aerodromu pa do sastanaka koje ima i izlaska iz zemlje u kojoj gostuje, ambasada mora da se pobrine da sve teče kako treba. U Beču to nije bio slučaj, i sa time je upoznato Ministarstvo spoljnih poslova – kaže naš izvor.\nInače, ambasada u Beču je jedna od prvih koja je pre nekoliko meseci kontrolisana. Za taj posao bili su zaduženi državni sekretar Ministarstva spoljnih poslova Ivica Tončev i pomoćnik ministra za konzularne poslove, ambasador Aco Jovanović. Nakon te kontrole, Janković je krajem februara opozvan, a zvanično objašnjenje je da mu je istekao petogodišnji mandat, mada je veliki broj ambasadora i dalje na funkciji iako bi trebalo da su u penziji.\nRodić novi ambasador u Austriji\nPero Janković biće ambasador u Beču do juna, a na njegovu poziciju doći će bivši šef BIA i aktuelni ambasador u Azerbejdžanu Nebojša Rodić.\nFOTO: MINISTARSTVO INOSTRANIH POSLOVA / PROMO\nOčekuje se da će sa njegovim dolaskom odnosi u bečkoj ambasadi funkcionisati kako treba. Rodić je, inače, bio i ministar odbrane, a u javnosti je ostao upamćen i po tome što je na posao dolazio u 6.30 ujutru, i to biciklom.\nDLZ Isterliks – Imamo najnapredniji CV ikada!\nDA LI SU OVO VELIKE VUČIĆEVE POBEDE? Evo šta je uradio od Srbije!


„Novi paket pomoći privredi i građanima biće donet u narednih 10 dana“, izjavio je predsednik Srbije Aleksandar Vučić.\n„U novembru, u sred korona virusa, 518 evra“, rekao je on.\nTo, kaže, znači da je prosečna plata u Beogradu ide preko 650 evra, dok je u vreme „raznih stručnjaka“ bila 450 evra.\n„Srbija je sa padom BDP-a od jedan odsto ubedljivo najbolja u Evropi u 2020. godini“, izjavio je predsednik Srbije Aleksandar Vučić.\n„Prva sledeća zemlja u Evropi je na minus tri odsto, Crna Gora recimo na minus 16, Hrvatska na minus 10“, rekao je Vučić.\n„Korona ih brže menja nego Drugi svetski rat i ko će da se snađe i bori za državu na najbolji mogući način“, rekao je Vučić.


Srbiju volimo - Noletu je Srbija iznad svega!\nNoletu je Srbija iznad svega!\nNajbolji svetski teniser kaže da nijedan pojedinačan uspeh u karijeri ne može da se meri sa pobedama koje ostvaruje igrajući za nacionalni tim.\nZimonjić: "Možemo kao 2010!".\nMečevi će se igrati od 5. do 7. aprila, a u našem timu svi su optimisti da mogu do plasmana u naredno kolo, iako će igrati bez nedovoljno spremnog Janka Tipsarevića, 10. igrača na ATP rang listi.\n"Srbija je osvojila Dejvis kup 2010. godine i to je jedno od najlepših trenutaka u mojoj karijeri. Osvojio sam Vimbldon, došao do prvog mesta na ATP listi, ali ništa ne može da se meri sa pobedama koje donosiš svojoj zemlji. Pokušaćemo da oživimo uspomene, koje smo imali u finalu protiv Francuske", rekao je Đoković na konferenciji za medije uoči duela u petak.\n"SAD su najuspešnija zemlja u Dejvis kupu, imaju dugu tradiciju u tenisu i dosta dobrih igrača. Kveri i Izner su lideri tima, a tu su i braća Brajan, najbolji dubl na svatu ikada. Veoma su jaki, izabrali su uslove i nadmorsku visinu za koje misle da može da im pomogne. Igrali smo u ovakvim uslovima, znamo šta nas očekuje. Maksimalno smo motivisani da igramo i našoj zemlji donesemo pobedu", istakao je vodeći teniser na svetskoj rang listi.\nIpak, neće sve zavisiti samo od Novaka.\n"Ovde nije reč o mojim mečevima protiv Iznera i Kverija, jer ovo je timsko takmičenje. Uspeh kolektiva je prioritet, čak ako i dobijem ta dva meča, to neće biti dovoljno da prođemo, jer su nam potrebna tri poena", rekao je Đoković.\n"Moramo da iskoristimo period kada Srbija ima mnogo uspešnih tenisera. Ko zna kada ćemo ponovo imati ovakvu generaciju, možda nikada", dodao je iskusni teniser.\n"Braća Brajan ne prave previše grešaka, dobro pokrivaju teren, odlično se međusobno pomažu prilikom serviranja, igraju zajedno od rođenja i zato su najbolji. Oni su definitivno favoriti, ali ulazimo u meč sa verom da možemo da pobedimo. Mislim da imamo dobar tim, bez ozbira s kim ću nastupiti", objasnio je popularni Ziki.\nŽreb parova ovog četvrtfinalnog duela održaće se u četvrtak u 20 sati po našem vremenu, a srpski teniseri nadaju se podršci sunarodnika koji žive u Čikagu i okolini.


Rok za podnošenje finansijskih izveštaja 28. februar – ICR\nRok za dostavljanje redovnih godišnjih finansijskih izveštaja privrednih lica i preduzetnika za 2010. je 28. februar 2011. godine, saopštila je Agencija za privredne registre (APR).\nAgencija je protekle godine unapredila postupke prijema i obrade finansijskih izveštaja za 2010. godinu.\nKako se navodi u saopštenju APR, najvažnije promene odnose se na način dostavljanja finansijskih izveštaja.\nAgencija je preduzetnicima i privrednim licima omogućila da elektronski primerak finansijskog izveštaja dostave direktno preko interneta, posredstvom posebnog veb (WEB) servisa, a odštampan primerak treba dostaviti poštom.\nKako je saopštio APR, ovakvo dostavljanje izveštaja omogućilo je jednostavno sastavljanje, ispravnost podataka, kao i registraciju bez plaćanja naknade.\nOdštampani primerci redovnih godišnjih finansijskih izveštaja za 2010. godinu mogu se dostaviti, kao i ranijih godina, preporučenom poštanskom pošiljkom na adresu Agencije za privredne registre, uz obavezno navođenje odgovarajućeg poštanskog faksa.\nDetaljne informacije o prijemu finansijskih izveštaja dostupne su na internet stranici Agencije www.apr.gov.rs, u odeljku Finansijski izveštaji i bonitet.


Zvornička bolnica među dobitnicima vrijedne donacije: Evropska unija bolnicama u BiH donirala opremu vrijednu sedam miliona eura - Zvornicki.ba\nZvornička bolnica među dobitnicima vrijedne donacije: Evropska unija bolnicama u BiH donirala opremu vrijednu sedam miliona eura\n– Respiratori su potrebni ne samo za liječenje pacijenata koji su oboljeli od najtežeg oblika Covid-19 već i kod liječenja disajnih slabosti. Takvim pacijentima respirator spašava život, tako da je ova donacija od velikog značaja za rad naše službe i svakako doprinosi unapređenju zdravstvene zaštite koju pružamo pacijentima – ističe Draženka Tešić iz bolnice “Sveti Vračevi” u Bijeljini. Predstavnici bolnice dodaju da su i do sada imali odličnu saradnju sa Evropskom unijom u Bosni i Hercegovini, a dva nova respiratora značajno unapređuju nivo zdravstvene zaštite najveće zdravstvene ustanove u Semberiji.\nMedicinska oprema je dosad isporučena kliničkim centrima u Sarajevu, Banjoj Luci, Tuzli kao i bolnicama širom Bosne i Hercegovine, uključujući Zvornik, Doboj, Konjic, Livno, Nevesinje, Bihać, Sanski Most, Gradišku, Zenicu, Tešanj i druge gradove, čime je značajno unaprijeđen kapacitet i spremnost medicinskog osoblja za svakodnevni rad u veoma teškim i nepredvidivim uvjetima. Evropska unija kroz ovaj projekat osigurava instaliranje opreme i obuku medicinskog osoblja za rad na doniranim aparatima.\nSI: U protekla 24 sata jedna saobraćjna nesreća, rođene 2 djevojčice, dvije ulice bez struje


TORONTO – Majk Ferguson iz Toronta svake zime pravi Sneška Belića za svoju ćerku, ali ove godine je, povodom Dana porodice, nadmašio sebe skulpturom od 4,3 metra. Kako objašnjava, ćerka ima probleme sa zdravljem pa mu je, kao i svakom ocu, ideja bila da joj izmami osmeh na lice i ispuni želju da dobije većeg Sneška nego prošle godine. Ovom snežnom divu uskoro bi trebalo da se pridruži i skulptura psa, pa da kompozicija u naselju Blur Vest Vilidž bude kompletna. Samo se čeka da padne dovoljno snega.\nOTAVA – Pojedini građani dobijaju iz Poreske agencije obaveštenja da im e-mejl adrese više nisu na nalogu, što pokreće sumnje da je došlo do upada u sistem poreskog adminitratora. Ukoliko je adresa uklonjena, onda ne može da se pristupi onlajn poreskom računu. U Agenciji kažu da ispituju problem, ali nisu precizirali šta se dogodilo.\nOTAVA – Dvoje istaknutih kanadskih epidemiologa, dr Danuta Skovronski, iz Centra za kontrolu bolesti u Britanskoj Kolumbiji, i dr Gaston de Seres, izNacionalnog instituta u Kvebeku, ustanovili su da efikasnost Fajzerove vakcine već posle prve doze dostiže 92,6 odsto, pa predlažu da se pravi veći razmak između aplikovanja doza. Oni kažu da još uvek nije potvrđeno koliko traje zaštita posle dobijanja jedne doze, ali veruju da bi davanje druge doze mesec dana posle prve, povećalo, odnosno produžilo zaštitne efekte.\nLONDON, Ontario – Zbog smanjenog interesovanja i broja putnika, Vestdžet prekida letove do četiri kanadska grada, Londona, St. Džonsa, Lojdminstrela i Medisin Heta, Alberta, za period od 19. marta do 24. juna.\nVANKUVER – Naučnici iz BritanskeKolumbije rade na testu za kovid-19, kojim bi se preko daha, za svega minut mogao dobiti pouzdan rezultat. Kako ističe dr Renel Majers, vođa istraživačkog tima, test bi se mogao koristiti na aerodromima, u školama, stadionima i na drugim mestima.\nTORONTO – Lider konzervativaca Erin O’Tul zalaže se da se i premijer Džastin Trudo uključi u lobiranje da se Zimske olimpijske igre iduće godine ne održe u Bejdžingu, između ostalog i zbog lošeg tretmana muslimanske manjine u Kini. On smatra da Kanada ne bi trebalo da šalje sportiste u zemlju koja je optužena za genocid protiv Ujgura u provinciji Sinđijang, ali i zbog držanja kanadskih državljana Majkla Kovriga i Majkla Spevora u pritvoru preko dve godine.\nTORONTO – Zvaničnici regiona Toronto i Pil traže da provincijska vlada produži stroge mere zaključavanja na njihovoj teritoriji, barem za još dve sedmice, zbog strahovanja da bi nove varijante kovida-19 mogle da dovedu do eksponencijalnog rasta broja inficiranih.\nOTAVA – Statistička služba saopštila je da je godišnja stopa inflacije u januaru iznosila jedan odsto. Ukoliko se ne bi uzela u obzir cena goriva, za ostalo je indeks porastao za 1,3 odsto, u poređenju sa istim mesecom prošle godine.\nOTAVA – Premijer Džastin Trudo je saopštio da će predlog novog zakona omogućiti opštinama da zabrane ručno oružje, kroz propise o posedovanju, čuvanju i prevozu. Mnogi ipak smatraju da bi zabrana na nacionalnom nivou bila delotvornija, jer smatraju da će opštinski propisi dovesti do sveopšteg šarenila.\nTORONTO – Ni januar nije doneo smirenje na tržištu nekretnina. U poređenju sa prošlogodišnjim, ove godine je prodaja porasla za više od trećine, dok su cene porasle za nešto preko petine, saopštila je Asocijacija za nekretnine.\nOTAVA – Analiza primanja isplaćenih građanima kroz CERB, nacionalni program pomoći u pandemiji, pokazuje da je proporcionalno više žitelja gradskih sredina dobilo pomoć, nego onih koji žive u ruralnim naseljima. Po procentima je, tako, u Ist Gvilimberu bilo najviše primalaca, 24 odsto, dok je najmanje bilo u Vinkleru, Manitoba, 3,83 odsto.\nHALIFAKS – Podaci nacionalnog Instituta za zdravstvene informacije pokazuju da se u atlanskim provincijama najviše koriste pilule za spavanje, dok je Saskačuan na dnu lestvice, sa svega četiri odsto. Dejvid Gardner, farmakolog i profesor psihijatrije sa Univerziteta Dalhausi, tvrdi da se četvrtina populacije seniora u Nju Brunsviku redovno oslanja na pilule za spavanje. Veliki problemi koji proističu iz toga su zavisnost, kao i omamljenost, koja kod starijih osoba može dovesti do nezgoda i povređivanja.\nOTAVA – Predsednik Fajzera Kanada Koul Pinau kaže da je kompanija u potpunosti fokusirana da ispuni plan o dostavljanju vakcina. Oni bi trebalo da, u periodu od aprila do juna, isporuče 2,8 miliona doza više nego što je prvobitno planirano, a od jula do avgusta stići će 6,2 miliona doza preko očekivanog broja. Po ugovorima, Kanada bi trebalo da dobije 40 miliona doza do septembra.\nMISISAGA – Bivša gradonačelnica Misisage, sa višedecenijskim mandatom, Hejzel Mekkalion je na Dan zaljubljenih proslavila svoju jubilarni, stoti rođendan. Proslava je održana na otvorenom, u skladu sa važećim zdravstvenim merama, a poznati i nepoznati su dolazili sa poklonima i najlepšim željama. Među njima je bio i ontarijski premijer Dag Ford. ‘Uragan’ Hejzel, kako su je zvali, aktivna je i dalje, i pored svojih godina, i pored toga što je politiku napustila pre šest godina.\nTORONTO – Policija istražuje prijavu da su u penzionerskom domu u Kortisu, Ontario, tokom pandemije, bile uklonjene kvake sa vrata apartmana sa najugroženijim korisnicima. Sada se proverava koliko dugo su vrata bila zaključana, ali se tvrdi da, na sreću, niko nije zbog toga stradao. U daramskoj policiji kažu da je upravi i osoblju ovog doma upućena serija pretnji nakon iznošenja saznanja o skidanju kvaka.\nMONTREAL – Zvaničnici iz Ginisove knjige rekorda potvrdili su da je Demijen Alard, povrtar iz Karlton-sur-Mera, Kvebek, oborio svetski rekord sa rotkvom iz svoje bašte. Džinovski primerak težak je neverovatnih 29 kilograma, čak deset više od prethodnog rekorda, ima obim od 138, i visinu 35 santimetara. Priznaje da odavno ima želju da obori rekord i da je dve godine intenzivno radio na tome.


SPS: Nećemo se obrukati kad se vratimo (FOTO, VIDEO)\nLokalne vesti - Ponedeljak 17.07.2017 - 09:06\nGradski odbor SPS-a u Vranju obeležio je u nedelju u OKC-u 27 godina od osnivanja partije, na svečanosti kojoj je prisustvovao visoki partijski funkcioner i ministar državne uprave i lokalne samouprave Branko Ružić.\nAntić: Nema stabilnosti bez SPS-a FOTO: D. Ristić/OK Radio\nSvečanost je otvorena uz zvuke himne Srbije „Bože pravde“ i „Internacionale“.\nBranko Ružić je ovdašnjim socijalistima uputio pozdrave od predsednika partije Ivice Dačića, navodeći da je Vranje uvek za korak ispred drugih, te datum osnivanja SPS-a proslavlja dan pre centralne svečanosti, koja će biti održana 17. jula u Aleksincu.\n- SPS je jedina na našoj političkoj sceni ostala kao tradicionalna partija socijaldemokratske orijentacije, partija koja je prolazila kroz sijaset izazova i nastavila da baštini svoju državotvornu orijentaciju i bori se za onaj vrednosni sistem u kome je čovek u epicentru našeg političkog delovanja.\nSložićemo se da vremena u devedesetim godinama kroz koje smo prošli nisu bila nimalo laka, ali je SPS samo sprovodila politiku za koju je dobila podršku ogromne većine građana Srbije – rekao je Ružić.\nOn je istakao i mudro rukovođenje predsednika partije Ivice Dačića i izrazio uverenje da će socijalisti naredne godine imati još više razloga da se pohvale novim rezultatima, kako na nivou države, tako i u Vranju.\nPredsednik vranjskih socijalista Zoran Antić je zahvalio Ružiću na svemu što je prethodnih godinu dana učinio uz podršku Ivice Dačića da, kako je rekao, ovaj Gradski odbor ponovo korača krupnim koracima.\n- Mislim da ćemo sledeći put biti opet na nekom od ovih zatvorenih bazena i da ćemo ih mi otvarati kao u ona srećna vremena.\nPo drugi put za redom pada kiša na dan partije, očigledno je da bi sunce počelo da greje, potrebno je da se socijalisti vrate tamo gde im je mesto i ako bog da, ja se nadam da će to biti za nekih mesec i po dana – najavio je Antić.\nOn je podsetio na sve ono što je urađeno prethodnih godina uz pomoć koalicionih partnera u gradskoj vlasti.\n- Nismo se obrukali i nećemo se obrukati ni onda kada se budemo vratili.\nPružili smo ruku pomirenja, podrške i saradnje i očekujemo da ta ruka bude prihvaćena na način na koji je to neophodno – rekao je Antić.\nNa svečanosti nije bilo gostiju iz drugih partija, osim članova Grupe građana „Zajedno za Vranje“, sa kojom su socijalisti učestvovali na poslednjim lokalnim izborima.\n- Veliko mi je zadovoljstvo što večeras prisustvuju samo članovi, pristalice i simpatizeri naše partije i do 16. oktobra, dana Gradskog odbora SPS-a mnogo toga će biti promenjeno i uređeno na drugačiji način.\nNema stabilne Srbije, niti stabilnog Vranja i nema uspeha u ovom gradu bez SPS-a i želim da za narednih 27 godina na ovom mestu budu neki novi klinci kojima ćemo mi da dajemo podršku – poželeo je Antić, čestitajući prisutnima dan osnivanja partije.\nNakon zvaničnog dela svečanosti, priređen je kraći i skroman koktel.


Američke rakete „Džavelin“ stižu u Ukrajinu - Sputnjik Srbija\n06:10 22 Oktobar 2020\nAmeričke rakete „Džavelin“ stižu u Ukrajinu\n18:50 26.12.2019 Preuzmite kraći link\nUkrajina je zaključila sporazum sa SAD o isporuci drugog kontingenta protivtenkovskih raketnih sistema „Džavelin“, saopštio je zamenik ministra odbrane Ukrajine Anatolij Petrenko.\nPrema njegovim rečima, Ministarstvo odbrane Ukrajine 2019. godine realizovalo je dva sporazuma sa Vašingtonom, kao i jedan sporazum sa NATO-om.\nZamenik ministra je istakao da ukrajinska vojska u sastavu naoružanja ima bespilotnu letelicu operativnog radijusa, koja se može koristiti u ofanzivnim operacijama, automatski sistem upravljanja artiljerijom i radarsku stanicu za borbu protiv artiljerijskih baterija.\nSAD su u martu 2018. godine odobrile da se Ukrajini isporuči prva partija raketnih sistema „Džavelin“, koja uključuje 37 lansirnih sistema i 210 raketa, koji ukupno koštaju 47 miliona dolara.\nKasnije je Stejt department odobrio prodaju Ukrajini druge partije tog oružja u vrednosti od 40 miliona dolara. Reč je o 150 raketa „Džavelin“ i pratećoj opremi, kao i tehničkoj podršci.\nPored toga, ukrajinske vlasti nameravaju da kupe još 10 lansirnih sistema za te rakete.\nPres-služba Ministarstva odbrane Ukrajine je istakla da Kijev naručuje i slične sisteme ukrajinske proizvodnje, kao i stanice za elektronsko ratovanje i izviđanje.\nU novembru je savetnik predsednika SAD za nacionalnu bezbednost Robert O’Brajan izjavio je da Vašington neće zauvek pružati Ukrajini vojnu pomoć.\nPredsednik SAD Donald Tramp nedavno je potpisao odbrambeni budžet za 2020. godinu, u koji su uključena i sredstva za vojnu pomoć Ukrajini u iznosu od 300 miliona dolara. Ukrajinski ministar spoljnih poslova Vadim Pristajko najavio je da će deo tog novca biti iskorišćen za kupovinu ubojitog oružja.\nvojna pomoć, Ukrajina, oružje, Džavelin


Izabran novi ministar unutrašnjih poslova u Ukrajini\nTanjug 16. jula 2021. 12:58\nKIJEV – Parlament Ukrajine danas je izabrao poslanika vladajuće stranke Denisa Monastirskog za novog ministra unutrašnjih poslova koji je tom prilikom obećao da će preduzeti mere protiv korupcije i organizovanog kriminala.\nPredsednik Volodimir Zelenski izabrao je Monastirskog da zameni Arsena Avakova, koji je bio na toj funkciji od 2014. godine, a koji je podneo ostavku ranije ove nedelje, prenosi Rojters.\nKako se navodi, Monastirski je rekao parlamentu da će se njegovi ciljevi kao ministra unutrašnjih poslova sastojati od borbe protiv organizovanog kriminala i korupcije, kao i da će uklanjati korumpirane zvaničnike iz policijskih snaga bivše Sovjetske republike.\n„Nemilosrdno ću se boriti protiv onih koji, suprotno zakletvi, koriste svoju moć za sopstveno bogaćenje i kršenje ljudskih prava“, rekao je Monastirski poslanicima.\nZelenski i Avakov nisu komentarisali razloge promena ministra, a njih dvojica su se sukobili poslednjih nedelja oko istrage ubistva istraživačkog novinara u bombaškom napadu u centru Kijeva 2016. godine.


'Dranjem' na kamatama do rekordne zarade\nČetvrta po veličini banka u Sjedinjenim Američkim Državama, Vels Fargo, saopštila je da je u drugom kvartalu ostvarila rekordan profit.\nU saopštenju se navodi da je neto zarada u tri meseca zaključno sa junom porasla za 18 odsto na rekordnih 4,4 milijarde dolara, dok je zarada po akciji istovremeno porasla za 17 odsto na takođe rekordnih 82 centa, što je nešto iznad očekivanja analitičara.\nSa druge strane, prihodi su bili nešto manji od očekivanih, ali su ipak porasli za četiri odsto na godišnjem nivou na 21,29 milijardi dolara, saopštila je banka.\n- I pored nestabilnog ekonomskog oporavka, mi i dalje izlazimo u susret finansijskim potrebama naših klijenata, a korisni su nam i pokazatelji stabilizacije na tržištu nekretnina - izjavio je predsednik upravnog odbora i izvršni direktor Vels Farga Džon Stamp.\nVels Fargo, najveći američki zajmodavac kad je reč o hipotekama, juče je pristao da plati 175 miliona dolara na ime nagodbe kako bi izbegao optužbe da je afričko-američkim i latino-američkim klijentima zaračunavao više kamate i naknade nego belcima, saopštilo je Ministarstvo pravde u Vašingtonu. Banka je te navode negirala.


Nakon 52 dana, u Srbiji UKINUTO VANREDNO STANJE zbog korona virusa | Ist Media\n11:09: PM Tuesday September 29, 2020\nNakon 52 dana, u Srbiji UKINUTO VANREDNO STANJE zbog korona virusa\nObjavljeno 6. May 2020. at 8. May 2020. piše Ist Media\nNakon više od mesec i po dana trajanja, poslanici Republičke skupštine ukinuli su vanredno stanje, koje je zbog izbijanja zaraze u Srbiji proglašena 15. marta.\nPoslanici su izglasali Predlog odluke o ukidanju vanrednog stanja koji je podnela Vlada Srbije.\nOdluka je doneta nakon višečasovne žučne rasprave između vlasti i opozicije, i nemilih scena tokom koje je sa sednice udaljen poslanik Dveri Boško Obradović.\nOn je tokom zasedanja duvao u pištaljku, nakon čega ga je obezbeđenje iznelo iz skupštinske sale.\nZa ukidanje vanrednog stanja, od 157 poslanika glasalo je 155.\nUkidanje vanrednog stanja, uključujući i policijskog časa, ne znači i da neke mere uvedene tokom borbe sa korona virusom neće ostati na snazi.